Mijenaju se odnosi Evrope i SAD-a. 5/9/02 - 2002-09-05\nOdnos evropskih zemalja prema Sjedinjenim Državama nakon 11. septembra se promijenio i to od ogromnih simpatija, do opreznosti i zatim do otvorenog protivljenja američkim prijedlozima da je Irak sljedeća meta u ratu protiv terorizma. Kako iz Brisela izvještava novinar Glasa Amerike Roger Wilkinson, Evropljani strahuju da bi napad na Irak mogao utjecati na raspad koalicije protiv terorizma, potaći na još veću ljutnju Zapadnih zemalja u islamskim zemljama i usloviti da se regrutiraju novi pobornici terorizma.\nOdmah nakon napada 11. septembra Evropljani su izašli na ulice svojih gradova kako bi iskazali solidarnost sa Amerikom koja je bila napadnuta. Francuski La Monde, koji se ne smatra pro-američkom novinom, objavio je naslov ”Svi smo mi Amerikanci“. Međutim, godinu dana kasnije, trans-atlantske veze su se istrošile i došlo je do neraspoloženja prema nečemu što Evropljani smatraju sve agresivnijom Amerikom. Profesor Jerome Sheridan koji se nalazi na čelu briselskog centra Univerziteta American, kaže da su mnogi Evropljani užasnuti nečim što smatraju tendencijom Bushove adminsitracije da djeluje sama i ignorira zabrinutosti ostalih zemalja.\nTo je upravo suprotno načinu na kojeg Evropljani posluju. Evropljani imaju mnogo suglasniju političku kulturu. Evropska Unija je u posljednjih 50 godina gajila proces konsensuza, konsultacija i ne poduzimanja nikakve akcije vezane za vanjsku politiku bez konsultacija sa svojim susjedima. Ponašanje Bushove administracije u posljednjih 6 mjeseci je upravo bilo udarac u lice svemu u šta Evropljani vjeruju, akže gospodin Sheridan.\nNijedno pitanje nije toliko alarmiralo Evropljane kao stalni razgovori u Washingtonu o potrebi zbacivanja iračkog predsjednika Sadama Huseina upotrebom vojne sile. Evropske vlade se slažu sa Sjedinjenim Državama da je Sadam Husein opasan, ali vjeruju da su u ovom momentu pod kontrolom bilo kakve iračke ambicije. Oni strahuju da bi bilo kakav preuranjeni napad na Irak samo dolio ulje na političku vatru koja već gori na Srednjem Istoku. Profesor Sheridan kaže da evropski lideri vjeruju da je rješenje izraelsko-palestinskog problema mnogo hitnije od napada na Irak: Evropljani definitivno korjen terorizma i islamskog fundamentalizma vide u izraelsko-palestinskom sukobu. I definitivno postoji mišljenje da se ništa neće promijeniti što se tiče terorizma i prijetnji s kojima se zapad suočava ukoliko se Sjedinjene Države ne uhvate u koštac s israelsko-palestinskim pitanjem. Analitičar Steven Everts iz Londonskog centra za evropske reforme, kaže da nema ništa protiv korištenja moćne vojne sile od strane Sjedinjenih Država, sve dok se ona koristi razumno. On kaže da Evropljani osjećaju da se Bushova administracija isuviše oslanja na planiranje upotrebe vojne sile u suočavanju sa svjetskim problemima, umjesto korištenja sile zajedno s diplomacijom i ekonomskom pomoći, što on naziva mekim sigurnosnim instrumentima.\nEvropljani bi trebali istaknuti da je vojna sila ponekad apsolutno neophodna i da bi morali učiniti više na samoj sigurnosti. Ali u isto vrijeme to ne pomaže da se riješe neki od najistaknutijih problema s kojima se svijet danas suočava. Potrebna je mudra mješavina tvrde i meke sigurnosti. U ovom trenutku Amerika ne pruža tu mudru mješavinu, kaže Steven Everts.\nU Evropi postoji široko rašireno protivljenje bilo kakvom američkom napadu na Irak--najnovija istraživanja javnog mijenja pokazuju da se 3 od 4 osobe u Njemačkoj i Francuskoj protive napadu na Irak, upravo kao i 60% Britanaca. Njemački kancelar Gerhard Schroeder kaže da njegova zemlja neće sudjelovati u jednoj takvoj akciji. Francuska insistira da se napad na Irak može opravdati samo ako ga odobri Vijeće sigurnosti UN-a. Čak i Britanija, glavni evropski saveznik Washingtona, nastoji primorati Ujedinjene narode da odrede rok za Sadama Huseina da prihvati inspektore za oružje, u nastojanju da iskoristi sve moguće opcije osim rata. Ali ako do napada i dođe, jedan od evropskih analitičara kaže da strahuje da bi Evropa mogla biti opterećena teretom očuvanja mira i obnove u oslobođenom Iraku, dok bi američke kompanije prigrabile unosne naftne ugovore.


Beta 10. juna 2022. 08:05\nKomisija Predstavničkog doma koja istražuje pobunu i upad u američki Kongres 6. januara 2021, krivicu za te događaje odlučno je pripisala Donaldu Trampu, navodeći da se nije radilo o spontanim neredima već „pokušaju puča“ i direktnom rezultatu pokušaja poraženog predsednika da poništi rezultat izbora 2020, prenosi Glas Amerike (VOA).\nUz emitovanje 12-minutnog video snimka nasilja, koji do sada nije javno prikazan, i iznenađujuća svedočenja najbližih Trampovih saradnika, komisija za 6. januar je uz brojne detalje iznela argument da su Trampove ponavljane laži o izbornoj prevari i javni pokušaj da zaustavi proglašenje pobede Džozefa Bajdena doveli do napada i ugrozili američku demokratiju.\n„Demokratija je i dalje u opasnosti“, upozorio je predsedavajući komisije, demokratski kongresmen iz Misisipija Beni Tompson na pretresu koji je održan u 20.00, u udarnom televizijskom terminu.\nKomisija je emitovala video snimak u kojem bivši sekretar za pravosuđe Bil Bar priča kako je rekao Trampu da su tvrdnje o nameštenim izborima obična glupost.\nNa drugom snimku, ćerka bivšeg predsednika Ivanka Tramp svedočila je da poštuje Barovo mišljenje da nije bilo izborne krađe.\n„Prihvatila sam to što je rekao“, rekla je Ivanka Tramp.\nNa nekim od snimaka vide se lideri ekstremističkih organizacija „Čuvari zakletve“ i „Ponosni momci“ kako se pripremaju da upadnu u Kapitol da bi se borili za Trampa.\nNa pretresu je uživo svedočila policajka Kerolajn Edvards, koja je pretrpela ozbiljne povrede dok se borila sa ruljom koja je pokušavala da prodre u Kongres.\n„Predsednik Tramp je okupio nasilnu rulju“, izjavila je republikanka Liz Čejni, članica Predstavničkog doma iz Vajominga i potpredsednica komisije, koja je vodila veći deo pretresa.\n„Kada predsednik ne preduzme korake neophodne da bi se sačuvala naša unija – ili još gore izazove ustavnu krizu – nalazimo se u trenutku maksimalne opasnosti po našu republiku“, rekla je ona.\nU sali su se čuli glasni uzdasi iznenađenja kada je Čejni pročitala jedno svedočenje prema kojem je, kada je Trampu rečeno da rulja u Kapitolu skandira da potpredsednik Majk Pens „treba da visi“, Tramp odgovorio da su „možda u pravu“ i da „on to zaslužuje“.\nPredsednik Džozef Bajden, koji u Los Anđelesu prisustvovao Samitu zemalja američkog kontinenta, rekao je da će mnogi gledaoci „prvi put videti brojne detalje o događajima 6. januara“.\nTramp, koji i dalje ne pokazuje žaljenje zbog tih događaja, ponovo je odbacio celu istragu i čak objavio na društvenim mrežama da je 6. januar predstavljao „najveći pokret“ u istoriji SAD.\nVOA navodi da naredne nedelje javni pretresi možda neće promeniti stavove u politički polarizovanoj Americi, ali je cilj istrage komisije da njeni podaci ostanu upisani kao javni zapis.\nU konačnom izveštaju pružiće pregled najtežeg napada na Kapitol od kada su Britanci zapalili američki Kongres 1814. godine, u želji da se takav napad nikada ne ponovi.


Ko je nadležan za šljaku iz Železare – Semendria\n24. avgust 2017. PRIVREDA – Izvor: Večernje novosti – Grad Smederevo, ni posle više meseci od protesta žitelja sela u okolini Železare, nije objavio postoji li i šta propisuje lokalna Odluka o odlaganju industrijskog otpada iz čeličane. Još je nepoznanica i to ko je nadležan za odlaganje otpada…\nLokalna samouprava, ipak, ćuti – baš kao i železara “Hestil Srbija”. U Ministarstvu poljoprivrede i zaštite životne sredine kažu da oni nisu nadležni i zainteresovane upućuju na Zakon o Železari. Ovaj akt, međutim, “lopticu” prevacuje Ministarstvu privrede, odakle kažu da treba kontaktirati Železaru, jer ovaj resor “nije nadležan i za ovo pitanje”.\nIspostavilo se, međutim, da Zakon o sticanju prava svojine na zemljištu, objektima i vodovima privrednog društva za proizvodnju čelika Železara u Smederevu propisuje drugačije. Kako je navedeno, “nadzor nad primenom Zakona vrši ministarstvo nadležno za poslove privrede”, s tim što se akt koji uređuje upravljanje otpadom neće primenjivati na sve vrste troske…\nNezvanično, Vlada Srbije se – prilikom kupoprodaje – obavezala prema “Hestilu” da će, u roku od godinu dana, izmestiti svu šljaku iz Železare. Iako javnosti još nije poznato ko je zadužen da to obavi, i na koji način – takođe nezvanično – saznaje se da je odlaganje otpada povereno pravnom licu “Železara Smederevo”, koje je formalno nastavilo da postoji i posle ulaska Kineza u posao.\n« Smederevo postaje rukometni centar Evrope\nPatosinema još ovog vikenda »


Najbolji igrač 14.kola Super lige Srbije prema izboru naše redakcije je Aleksa Vukanović, trostruki strelac za ekipu Napretka u pobedi nad ekipom Mladosti u Kruševcu.\nOdigrano je još jedno kolo šampionata i ponovo smo imali priliku da ispratimo nekoliko izuzetno zanimljivih duela. Najveću pažnju sigurno je privukao duel Čukaričkog i Partizana završen nerešenim rezultatom, a bodove su podelile i ekipe Spartaka i Zemuna. Jedini trijumf u gostima ostvarila je ekipa Proletera koja je bila bolja od Dinama u Surdulici. Na domaćem terenu slavile su ekipe Voždovca, Crvene zvezde, Vojvodine, Radničkog i Napretka koje su bile bolje od Rada, OFK Bačka, Radnika, Mačve i Mladosti. Kruševljani su igrali sjajno u duelu sa izuzetno kvalitetnim Lučancima, meč je završen rezultatom 4:1(2:1), a meč je obeležio het-trik raspucanog Alekse Vukanovića. Najbolji igrač ’’čarapana’’ bio je nerešiva emnigma za odbranu gostujućeg tima, pokazao je izuzetno zalaganje, a prelepim golovima pokazao je još jednom i sav svoj raskošni talenat. Zbog svega toga nismo imali nikakvu dilemu u izboru za najboljeg aktera ovog prvenstvenog kola.\nPočetak meča u Kruševcu nije nagoveštavao rezultatski epilog koji je usledio, jer su nakon nekoliko povoljnih prilika gosti stigli do ranog vođstva pogotkom Janka Tumbasevića u 10.minutu susreta. Nije se dugo čekalo na izjednačenje koje je usledilo već u 22.minutu, a strelac je bio Aleksa Vukanović. Nakon akcije Nikole Boranijaševića po desnoj strani napadač ’’čarapana’’ je prihvatio loptu i iz gotovo ’’mrtvog’’ ugla majstorski matirao golmana gostiju Dragana Rosića. Samo nekoliko minuta kasnije, u 26.minutu susreta, domaći tim je preokrenuo rezultat. Nakon slobodnog udarca sa desne strane koji je izveo Đuro Zec lopta je stigla do Alekse Vukanovića koji je sa ivice peterca glavom zatresao mrežu Lučanaca. Drugo poluvreme nastavljeno je u istom ritmu, a Kruševljani su u 57.minutu stigli i do trećeg pogotka. Nakon ubacivanja sa leve strane lopta je stigla do Ibrahima Ndiajea, on je glavom loptu poslao na ivicu peterca, a Marko Marinković je glavom zakucao loptu u mrežu gostiju. Konačan rezultat postavio je svojim trećim pogotkom Aleksa Vukanović u 76.minutu susreta, nakon prelepog i više nego preciznog udarca sa nekih petnaesteak metara.\nAleksa Vukanović (26) je rođen u Novom Sadu, igra na poziciji levog krilnog napadača, a pre dolaska u Kruševac (jul 2016) nastupao je za ČSK Čelarevo i OFK Bačka. Tokom aktuelne sezone zabeležio je 14 superligaških nastupa uz 9 postignutih pogodaka, čime čvrsto drži prvo mesto na listi strelaca.


7. decembra 2017. - Sana Life\nPočetna / 2017 / decembar / 07\nMlekara umesto zatvora\n7. decembra 2017.\tBIZNIS, HRANA 0\nNa zemljištu gde je nekada bilo planirano otvaranje zatvorske jedinice u Medveđi vode se pregovori o izgradnji mlekare.\n7. decembra 2017.\tBIZNIS, KATEDRA, TRADICIJA, TURIZAM 0\nSveobuhvatni popis srpske dijaspore je krenuo iz Niša. Realizuje ga Udruženje za saradnju sa dijasporom „Matica“, uz podršku Uprave za saradnju s dijasporom i Srbima u regionu Ministarstva spoljnih poslova Republike Srbije. Pozivaju se pripadnici dijaspore koji su rođeni, ili su samo živeli, u Nišu, Aleksincu, Svrljigu, Merošini, Ražnju, Doljevcu …\nMarku Nediću književna nagrada „Nikolaj Timčenko“\nŽiri Zadužbine „Nikolaj Timčenko“doneo je jednoglasnu odluku da ovogodišnji dobitnik istoimene nagrade, namenjene najboljim srpskim delima iz oblasti nauke o književnosti, bude Marko Nedić, književni kritičar i esejist za knjigu „Čaranje i pletenje priče -Ogledi o savremenoj srpskoj prozi“ koju je objavio beogradski izdavač „Filip Višnjić“.\nCentar za mame Niš i Eu info kutak organizuju tribinu “ Budi uspešna preduzetnica“.\nUNESCO proglasio srpsko kolo za kulturnu baštinu čovečanstva\n7. decembra 2017.\tMANIFESTACIJE, TRADICIJA, TURIZAM, ZANIMLJIVOSTI 0


Novo rusko oklopno vozilo izgleda kao da je uzeto od Topalovića - Glas Regije\nČudno oblikovano novo oklopno vozilo ruske vojske, najblaže rečeno, jedinstvenog je oblika. Vozilo „lasok 4-P“, koje je podsjeća na nešto što bi pogrebno preduzeće Topalović koristilo, zamišljeno je da bude bacano iz vazduha jedinicama na frontu.\nOsim po čudnom izgledu, vozilo se razlikuje od uobičajenih lakih guseničara i drugih terenskih vozila, koja se isporučuju putem vazduha. Šasija oblika latiničnog slova „V“ svakako je bila vođena namjerom zaštite posade od unapređenih eksplozivnih naprava i mina. To je takođe uticalo na dizan oštrih ivica.\nJoš nije poznato od čega je tačno „lasok 4-P“ konstruisan, ali se čini da je djelimično pokriven nekom vrstom sintetičkog materijala, koji vjerovatno služi kao izolacija u zimskim temperaturnim uslovima.\nPrethodna Nevjerovatna optička iluzija postala hit na internetu, šta vi vidite?\nSljedeća Kako Korejci pjevaju „Molitvu“ Marije Šerifović, nađite im grešku (VIDEO)


Porođaj u Beču:Prijava porođaja onlajn ili telefonom\nNaslovna VestiAustrijaPorođaj u Beču: Servis za jednostavnu prijavu porođaja onlajn ili telefonom\nAustrija Gradske vesti VestiZdravlje\n23. apr 2019 u 06:33\nPorođaj u Beču se zahvaljujući novom servisu može prijaviti na jednostavan način putem interneta koji je na 6 jezika ili telefonom.\nOd 1. februara 2019. godine trudnice imaju mogućnost da se iz svog stana, preko interneta ili telefonom, prijave za porađaj u Beču i bolnicu u kojoj žele da se porode. Ta mogućnost centralnog prijavljivanja se nudi za Zajednicu bolničkih ustanova grada Beča (Krankenanstaltenverbund), kao i za konfesionalne bolnice Vinzenz Gruppe.\nSvake godine u Beču oko 20.000 dece ugleda svetlo dana, a novi servis trudnicama omogućava da one same, na jednostavan i praktičan način, odluče u kojoj bolnici će njihovo dete doći na svet. Trudne žene bi trebale što je moguće ranije dogovoriti termin za porođaj u bečkim bolnica. Da bi to uradile, potrebno su samo tri jednostavna koraka.\nPrvi korak za porođaj u Beču je da se registruju putem onlajna ili telefonom. Tom prilikom buduća majka može da navede imena tri bolnice u kojima bi želela da se porođaj odvija. U 22. nedelji trudnoće saznaće u kojoj se od tri željene bolnice čuva krevet za njen porođaj. Biće pozvana i na razgovor u bolnicu gde će na licu mesta dobiti sve potrebne informacije, a moći će i da na licu mesta pogleda porođajnu salu.\nFormular za prijavljivanje internetom je jednostavan i pregledan, a prijavljivanje je moguće na 6 jezika (nemački, arapski, engleski, farsi, ruski i turski). Na odgovarajućoj internet stranici su sve informacije koje su potrebne za prijavljivanje. A one koje nemaju pristup internetu, mogu to da obave i telefonom.\nNajveći deo bečke dece se rađa u javnim bolnicama. Za 2019. godinu su Zajednica bolničkih ustanova grada Beča i bolnice Vinzenz Gruppe obezbedile 18.000 porođajnih mesta. Novi sistem omogućava bolji pregled raspoloživih kapaciteta i mogućnost da se budućim majkama izađe u susret prilikom izbora bolnice.\nSve potrebne informacije nalaze se na internet stranici za trudnice i porođaj u Beču, gde su i detaljne informacije o svakoj od osam bolnica, od stepena opremljenosti, pa sve do mogućnosti brige i nege posle porođaja. Na ovoj internet stranici porodilje mogu da dobiju i savete oko trudnoće, ishrane, porođaja i babinja.\nPrijavljivanje za porođaj telefonom:+43 1/90 801 (od ponedeljka do petka od 08:00 do 18:00 časova).\nBeč bečke bolnice deca porodiljsko odsustvo porođaj život u beču


Održana sednica Parlamenta privrednika | (Vesti - 03. 04. 2019) Subotica.com\n03.04.2019. u 14:31h\nTokom protekle godine, Regionalna privredna komora Severnobačkog okruga ostvarila je oko 1,4 milijarde evra ukupne robne razmene, pokrivenost teritorije okruga uvozom i izvozom je oko 98 odsto, ali je nedostatak radne snage evidentan, zbog čega će se ovom problemu morati posvetiti mnogo više pažnje u narednom periodu, zaključeno je na današnjoj sednici Parlamenta privrednika.\nPrivredna kretanja na teritoriji Regionalne privredne komore Severnobačkog okruga su u blagom porastu, pokazuje izveštaj za prošlu godinu, a prema rečima Mitra Nikolića, predsednika Parlamenta privrednika, postoje i tendencije smanjenja nezaposlenih u pojedinim sredinama.\n- Međutim, pošto smo granično područje, moramo znati da je značajan broj radne snage otišao u zemlje Evropske unije, prventveno u Mađarsku, Austriju i Nemačku, a ovde smo svedoci da imamo dvojna državljanstva sa Republikom Mađarskom i Hrvatskom i da veliki broj stanovnika koristi te pogodnosti kao izvor zapošljavanja i prihoda u zemljama Evropske unije. Samim time, ovaj region je prvi na udaru što se tiče radne snage i to vidimo kao veliki problem budućem razvoju privrede - izjavio je Nikolić.\nDeo sednice bio je posvećen novinama u programima Fonda za razvoj, pri čemu je Milan Ljušić, direktor Filijale za Beograd, istakao da je u poslednje tri godine ovaj region povukao oko 220 miliona dinara kredita i svega oko 40 miliona bespovratnih sredstava preko Fonda za razvoj, te pozvao privrednike da u većoj meri koriste njihove programe.\n- Kreditna sredstva će ove godine imati kamatne stope od 1 do 2 odsto, a bespovratna sredstva će ići od 20 do 30 odsto za određene investicije. Ovom prilikom želimo da pozovemo Regionalnu privrednu komoru da afirmiše mlade ljude za pokretanje sopstvenog biznisa, da mogu da traže određena sredstva preko Fonda za razvoj, takozvane "start up" kredite, gde idu od 30 do 40 odsto bespovratna sredstva, a ostalo dobijaju na kredit do 5 godina - istakao je Ljušić.\nSednici je prisustvovao i dr Branimir Stojanović, državni sekretar u Ministarstvu privrede, koji je rekao da su sve institucije u našoj zemlji posvećene istom zadatku - stvaranju boljeg ambijenta za privredu, postizanju što boljih privrednih rezultata, a time i većem zapošljavanju, zbog čega predstavnici Ministarstva obilaze regionalne privredne komore kako bi iz prve ruke saznali šta je spečifično za određeni region i koji su to problemi s kojima se suočavaju privrednici.\n- Na osnovu sugestija koje smo dobili protekle godine, izmenili smo određene programe, skratili smo dokumentaciju za određene programe koje spovodimo, smanjili smo određene kamate i nastavićemo da upodobljavamo programe koje imamo za potrebe privrednika. Ono što mislim da je jako važno za ovaj region, jeste da smo imali mnogo velikih stranih investicija koje su u tehnološkom i svakom drugom smislu doprinele njegovom razvoju - rekao je dr Stojanović.


Komersant: Rusija naoružava Asada - Vijesti.me\nSa vojne parade u Moskvi\nRusija snabdjeva sirijsku vojsku naoružanjem, uključujući lako oružje, bacače granata, oklopne transportere BTR-82A i vojne kamione Kamaz, objavio je danas ruski dnevnik "Komersant".\nPrema pisanju lista, Rusija tvrdi da je cilj slanja vojne pomoći Siriji podrška borbi protiv terorista, ali Zapad sumnja da Moskva gradi svoje vojno prisustvo na terenu u korist dugogodišnjeg saveznika, sirijskog predsjednika Bašara Al Asada.\n"Komersant" navodi, pozivajući se na neimenovani izvor u izvoznom sektoru, da je Sirija platila unaprijed protivvazdušne sisteme S-300, ali da je Moskva u međuvremenu odustala od isporuke.\n"Prijetnja koju predstavlja Islamska država (IS) je očigledna... Jedina sila sposobna da se tome odupre je sirijska vojska", rekao je Peskov, ponovivši stav zvanične Moskve da njen dugoročni saveznik, predsjednik Sirije Bašar al-Asad, treba da bude dio međunarodnih napora u borbi sa radikalnom islamističkom grupacijom.\nPeskov je dodao da će predsjednik Rusije Vladimir Putin govoriti o Siriji i IS tokom obraćanja Generalnoj skupštini UN kasnije ovog mjeseca u Njujorku.\nRojters navodi, pozivajući se na "tri libanska izvora koji su upoznati sa političkom i vojnom situacijom" u Siriji, da su "ruske snage počele da učestvuju u borbenim operacijama u toj zemlji kao podrška sirijskoj vojsci".\nI u drugim zapadnim medijima, uz pozivanje na izvore iz vojske SAD, pojavile su se vijesti o navodnom upućivanju ruskih vojnika u Siriju.\nRusko Ministarstvo inostranih poslova je juče saopštilo da Rusija isporučuje vojnu tehniku Siriji u punoj saglasnosti sa međunarodnim pravom i da može, u slučaju potrebe, da razmotri i dodatnu pomoć Damasku u borbi protiv terorizma.


Pentagon: Osniva se nova radna grupa za proučavanje NLO - Argumenti\nNaslovna Svijet Pentagon: Osniva se nova radna grupa za proučavanje NLO\nPentagon: Osniva se nova radna grupa za proučavanje NLO\nAmeričko ministarstvo odbrane, pod pritiskom Kongresa, najavilo je osnivanje radne grupe koja će prikupljati i proučavati izvještaje i svjedočanstva o neindentifikovanim letećim objektima (NLO).\nTa agencija sinhronizovaće sve napore u Ministarstvu odbrane i američkoj vladi za otkrivanjem, identifikovanjem i određivanjem objekata od interesa u vazdušnom prostoru za specijalnu upotrebu te procijeniti i ublažiti bilo kakve prijetnje za bezbjednost letenja i nacionalnu sigurnost, navodi se u saopštenju Pentagona.\nAmeričko Ministarstvo odbrane prošle godine osnovalo je radnu grupu koja je trebala istraživati „NLO fenomene“.\nU njenom šturom izvještaju, bez ulaženja u detalje, umjesto da se izjasni o brojnim fenomenima sa kojima su se kroz godine američki vojnici susretali, navedeno je da „američka vlada ne može objasniti 143 od 144 slučaja prijave nepoznatog letećeg objekta“.\nIzvještaj je trebao rasvijetliti tajanstvene pojave desetina letećih objekata koje su američki piloti prijavljivali od 2004. do 2021. godine, ali, kako se navodi u izještaju, istražna grupa „nije imala dovoljno podataka da bi ta dešavanja nazvala drugačije nego – neidentifikovani vazdušni fenomeni“.


Fenomen „anđeoska kosa“: Paukovi prekrili čitavo imanje mrežom - National Geographic Srbija\nVotson se prilično zabrinuo kada je primetio mnoštvo paukova kako pravi mrežu na njegovom imanju u Golbernu u Novom Južnom Velsu. Fotografiju kojom je ovekovečio ovaj prizor objavio je na Fejsbuku u maju 2015. godine, a ona je vrlo brzo postala popularna na internetu.\nPročitajte i: Naučnici su istraživali zašto se plašimo paukova\n"Da li se ovo još nekome desilo ili je milion paukova upravo palo s neba? Hiljade paukova prelaze preko mreža, a moja kuća je preplavljena njima", izrazio je zabrinutost Votson. "Neka neko pozove naučnike!"\nMillions of spiders rain down on Australia town http://t.co/Qmjj3m03Jb pic.twitter.com/CkMEjfIs5g\n— IBTimes UK (@IBTimesUK) May 14, 2015\nNaučnici su se vrlo brzo i oglasili, objasnivši da je reč o fenomenu pod nazivom "anđeoska kosa", do kog najčešće dolazi u hladnijim danima, po povetarcu. Nije redak slučaj da se paukovi ovako ponašaju nakon poplava, kada se paukovi udruže da ispletu što veće mreže i lako pobegnu od opasnosti.\n"U određeno doba godine, naročito u maju i avgustu, mladunci pauka bacaju ove mreže u vazduh, a one im koriste kao padobrani kako bi se odvojili od tla i da bi se velike kolonije preselile putujući nebom", pojašnjava Basterfild.\n: Stanovnici Aitolika, gradića u zapadnoj Grčkoj, nedavno su se probudili i primetili da su njihove plaže prekrivene paučinom koja je delo zaljubljenih paukova.\n: Arahnofobi, ne čitajte ovo - desetine hiljada malih paukova ispleli su kilometarsku mrežu uz obalu grčkog jezera Vistonida, na severu zemlje.\n: Bebe jedne vrste pauka su sličnije ljudskim novorođenčadima nego što bi iko mogao da pomisli. Majke ovih paukova mogu da proizvode hranljive mlečne tečnosti kako bi hranile svoje potomke.


Plavo-beli dočekuju Slobodu, pobeda znači opstanak u ligi | OKK Beograd\nPlavo-beli dočekuju Slobodu, pobeda znači opstanak u ligi\nEkipa OKK Beograda će u sredu na svom parketu odmeriti snage sa ekipom Slobode u zaostalom susretu 28. kola aktuelne sezone Košarkaške lige Srbije.\nZaostalim susretom 28. kola nastavlja se takmičenje u okviru Košarkaške lige Srbije u sezoni 2020/21. Protivnik ekipe OKK Beograda u ovoj rundi biće ekipa Slobode iz Užica. Meč u hali ’’Mega Factory’’ igra se u sredu 07. aprila 2021. godine, sa početkom u 15:00 časova.\nPlavo-beli su tokom aktuelne sezone zabeležili jedanaest pobeda i sedamnaest poraza, uz jedan neodigran meč. U prethodnom susretu su kao domaćini savladali ekipu Dinamika, a meč je završen rezultatom 92:78. Gosti su tokom aktuelne sezone zabeležili četrnaest pobeda i četrnaest poraza, uz jedan neodigran meč. U prethodnom kolu su kao domaćini poraženi u duelu sa ekipom Metalca, a rezultat je bio 86:88. Dva tima su se već sastala tokom aktuelne sezone, a meč u Užicu završen je trijumfom ekipe Slobode rezultatom 97:81.\nPrvotimac plavo-belih Marko Brekić istakao je važnost ove utakmice u borbi za opstanak u ligi i najavio veliku borbu:\n’’Jako važna utakmica je ispred nas, jer bismo u slučaju pobede obezbedili opstanak, što je i bio cilj u ovoj sezoni. Veoma bitno je da budemo koncentrisani i da svedeno greške na minimum. Sloboda ima talentovanu mladu ekipu koja je izborila plasman u završnicu ABA 2 lige i nema sumnje da će biti izuzetno teška utakmica.’’\nMeč u Beogradu vodiće sledeća sudijska trojka: Ilija Belošević, Stefan Ćalić, Miloš Hadžić.\nPrevSjajna igra OKK Beograda i pobeda u duelu sa ekipom Dinamika\nVažna pobeda OKK Beograda u uzbudljivom duelu sa SlobodomNext


Rogan: Mi želimo da se vratimo na naš pobednički kolosek\nSubotički Spartak u okviru 35.kola Super lige Srbije na svom stadionu dočekuje goste iz Surdulice, ekipu Radnika. Nakon dva poraza ’’golubovi’’ žele da se pred svojom publikom vrate na pobednički kolosek.\nDomaći tim je ove sezone ostavrio jedanaest pobeda, uz devet remija i četrnaest poraza, pa sa 23 boda na svom kontu trenutno zauzima 10.mesto na tabeli. U prethodnom kolu su kao gosti poraženi u duelu sa ekipom Mačve, a rezultat je bio 2:1. Gosti su ove sezone ostvarili dvanaest pobeda, uz sedam remija i petnaest poraza, pa sa 24 boda na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu Voždovca, a rezultat je bio 4:2. Ove sezone su se sastajali dva puta, prvi put u Surdulici kada je meč završen podelom bodova nakon rezultata 0:0, a drugi put u Subotici kada je ekipa Spartaka slavila rezultatom 3:2.\nŠef stručnog štaba ’’golubova’’ Predrag Rogan istakao je da će njegov tim pružiti posvećenu partiju, kako bi se pred svojom publikom vratio na pobednički kolosek:\n’’Posle dva meseca još jedan okršaj dve izuzetno kvalitetne ekipe. Radnik je neplanirano ostao bez plej-ofa. Znamo da ih predvodi jedan od najkvalitetnijih trenera koji ima možda i najduži staž u Super ligi, Milan Milanović. Ekipa je sastavljena od izuzetno dobrih i kvalitetnih pojedinaca, ali mi želimo da se vratimo na naš pobednički kolosek. Mogu da obećam da ćemo pružiti jednu posvećenu partiju, a tada ni rezultat ne bi smeo da izostane.’’


Ugovor o poslovnoj saradnji | Prava interpretatora | PI i OFPS\nUGOVOR O POSLOVNOJ SARADNJI U NAPLATI JEDINSTVENE NAKNADE\nOrganizacije za kolektivno ostvarivanje prava interpretatora - PI i Organizacije proizvođača fonograma Srbije - OFPS\n("Sl. glasnik RS", br. 45/2010, 1/2011 - Aneks 1, 1/2013 - Aneks 2, 2/2014 - Aneks 3, 4/2015 - Aneks 4, 3/2016 - Aneks 5, 48/2016 - Aneks 6, 9/2017 - Aneks 7, 5/2018 - Aneks 8, 9/2019 - Aneks 9, 7/2020 - Aneks 10, 7/2021 - Aneks 11 i 30/2022 - Aneks 12)\nPredmet ugovora je utvrđivanje prava i obaveza OFPS i PI u vezi naplate jedinstvene naknade od emitovanja, reemitovanja i javnog saopštavanja fonograma i na njima zabeleženih interpretacija, kao i od javnog saopštavanja izdatih fonograma i na njima zabeleženih interpretacija koje se emituju (u daljem tekstu: jedinstvena naknada), a u skladu sa čl. 117. i 127. Zakona.\nUgovorne strane su saglasne da će jedinstvenu naknadu za proizvođače fonograma i interpretatore (u daljem tekstu: jedinstvena naknada) naplaćivati OFPS, i to isključivo pod uslovima propisanim ovim ugovorom.\nUgovorne strane se obavezuju da će tokom primene ovog ugovora usaglašavati svoje stavove o bitnim pitanjima naplate jedinstvene naknade.\nPod bitnim pitanjima iz naplate jedinstvene naknade se smatraju naročito: bliže određivanje iznosa troškova naplate jedinstvene naknade na kvartalnom nivou, pokretanje sudskih postupaka, angažmani trećih lica, PR i marketinške kampanje i drugo.\nUgovorne strane su saglasne da će se usaglašavanje stavova vršiti preko svojih ovlašćenih predstavnika, na način predviđen ovim ugovorom.\nUgovorne strane su saglasne da će OFPS u cilju obavljanja delatnosti iz člana 2. ovog ugovora, obavljati sledeće poslove:\n- zaključivanje ugovora sa korisnicima i ostala stručna pomoć u vezi zaključivanja ugovora sa korisnicima, i naplate jedinstvene naknade;\n- evidentiranje korisnika na terenu i u bazi korisnika;\n- fakturisanje i ispostavljanje faktura korisnicima (sa naznakom da se radi o jedinstvenoj naknadi za proizvođače fonograma i interpretatore, i naznakom da korisnici izvrše uplatu jedinstvene naknade sa pozivom na broj fakture);\n- administrativno sekretarske poslove (uređivanje, slanje i arhiviranje pošte, obavljanje telefonskih razgovora sa korisnicima);\n- organizaciju i kontrolu zastupnika na terenu;\n- računovodstvene i knjigovodstvene poslove, u vezi sa naplatom jedinstvene naknade;\n- regulisanje plaćanja PDV za ispostavljene fakture korisnicima na ime naplate jedinstvene naknade;\n- regulisanje plaćanja sudskih taksi i advokatskih troškova, ostvarenih uspehom u sudskim postupcima;\n- redovno obaveštavanje Zavoda za intelektualnu svojinu, u skladu sa Zakonom;\n- sprovođenje prenosa sredstava iz ovog ugovora;\n- pripremanje predmeta za pokretanje sudskih postupaka i predaja predmeta advokatima, u skladu sa stavovima Saveta za nadzor i sprovođenje ugovora;\n- sarađivanje sa Savetom za nadzor i sprovođenje ugovora u pogledu sprovođenja ovog ugovora, u skladu sa poslovima Saveta,\n- održavanje (servis) informatičke opreme;\n- prikupljanje i dostavljanje programskih košuljica;\n- obavljanje drugih poslova koji su neophodni za nesmetano obavljanje delatnosti iz ovog ugovora.\nInstrumenti usaglašavanja stavova ugovornih strana, nadzora nad sprovođenjem i kontrole primene ugovora\nUgovorne strane su saglasne da instrumenti usaglašavanja stavova ugovornih strana o bitnim pitanjima iz sprovođenja ovog ugovora, nadzora nad sprovođenjem i kontrole primene Ugovora (dalje: Instrumenti primene) jesu:\n(1) Savet za nadzor i sprovođenje ugovora, kao instrument usaglašavanja stavova ugovornih strana o bitnim pitanjima iz sprovođenja ovog ugovora i nadzora nad sprovođenjem ugovora; i\n(2) Koordinator PI, kao instrument kontrole primene ugovora.\nInstrumenti primene deluju inter partes i nemaju pravne posledice na treća lica.\nUgovorne strane su saglasne da će izvršiti sve radnje koje su neophodne kako bi Instrumenti primene iz prethodnog člana funkcionisali u rokovima koji su propisani u članu 29. ugovora.\nZAJEDNIČKA STRUČNA RADNA TELA\nSavet za nadzor i sprovođenje ugovora\nSavet za nadzor i sprovođenje ugovora (u daljem tekstu: Savet) je instrument usaglašavanja stavova ugovornih strana o bitnim pitanjima iz primene ovog ugovora i način ostvarivanja nadzora nad sprovođenjem ugovora.\nSavet čine dve delegacije koje zajedno mogu imati najviše do 6 članova.\nSvaka ugovorna strana ima pravo na delegaciju u Savetu.\nDelegacija ima do tri člana, i to kopredsednika i do dva člana.\nSvaki član delegacije ima obavezu da pribavi odgovarajuća ovlašćenja organa ugovorne strane koju predstavlja, kako bi član punovažno predstavljao volju ugovorne strane u pitanjima implementacije ovog ugovora, a u skladu sa opštim aktima ugovornih strana.\nKopredsednike i članove delegacije biraju i daju im ovlašćenja organi upravljanja ugovornih strana, u skladu sa internim aktima ugovornih strana.\nMandat članova Saveta traje dok traje ovaj ugovor, s tim što ugovorne strane mogu izvršiti promenu članova Saveta iz svoje delegacije za vreme trajanja ugovora, neograničeno mnogo puta i bez obrazloženja.\nKontrolu rada Saveta obavljaju organi ugovornih strana, u skladu sa internim aktima ugovornih strana.\nRadom Saveta rukovode dva kopredsednika, jedan iz redova OFPS i jedan iz redova PI.\nSaziv i dnevni red sednica Saveta utvrđuju kopredsednici Saveta.\nZajednički stav članova, odnosno delegacija jeste stav Saveta. Stav Saveta predstavlja usaglašeni stav ovlašćenih predstavnika ugovornih strana o bitnom pitanju koje se odnosi na primenu ovog ugovora.\nSavet donosi stavove konsenzusom članova prisutnih na sednici.\nKopredsednici Saveta obaveštavaju organe svake ugovorne strane o radu Saveta.\nSavet je obavezan da se sastaje najmanje jednom u tri meseca.\nSednice Saveta se održavaju u prostorijama i na mestu koje prilikom zakazivanja zajednički odrede kopredsednici Saveta.\nUkoliko u roku od 30 dana od poziva jednog kopredsednika za održavanje sednice Saveta, drugi kopredsednik ne odgovori, sednica Saveta se zakazuje automatski onog dana koji odredi kopredsednik koji je uputio poziv.\nSavet može punovažno da radi, odnosno da usaglašava stavove ugovornih strana ukoliko je na sednici prisutno najmanje tri člana, s tim što iz svake delegacije mora biti prisutan barem jedan član.\nU slučaju nepostojanja saglasnosti članova Saveta, stav Saveta se donosi na narednoj sednici koja se saziva u roku od deset dana, a nakon obavljenih konsultacija kopredsednika Saveta o spornom pitanju.\nKopredsednike će, u slučaju njihovog odsustva na sednicama Saveta zameniti članovi Saveta iz delegacije koje kopredsednici ovlaste.\nU slučaju da stav ne bude usaglašen na ponovljenoj sednici Saveta, o spornom pitanju će stavove zauzeti organi upravljanja ugovornih strana.\nOrgani upravljanja ugovornih strana imaju pravo da zahtevaju fotokopiju dokumentacije vezane za naplatu jedinstvene naknade, s tim da će sva dokumentacija biti dostavljena od strane direktora OFPS ili lica koje on ovlasti. Organi upravljanja ugovornih strana kojima je omogućena fotokopirana dokumentacija garantuju da će tu dokumentaciju čuvati kao poslovnu tajnu, dok drugačije ne odluče organi upravljanja iz ugovorne strane koja naplaćuje naknadu.\nO radu Saveta se za svaku sednicu vodi zapisnik, koji se sa svim prilozima čuva najmanje tri godine u arhivama obe organizacije.\nZapisnik vodi zapisničar, koji je iz redova stručnih službi OFPS i/ili stenograf.\nEventualne primedbe na zapisnik sa prethodne sednice Saveta se dostavljaju i razmatraju na prvoj narednoj sednici Saveta, na kojoj se i usvaja zapisnik sa prethodne sednice.\nOstvarivanje javnosti rada Saveta i primene ovog ugovora vrši se preko web stranica obe ugovorne strane, a u izuzetnim slučajevima i preko sredstava javnog informisanja (TV, radio, štampa, novinske agencije i sl.)\nOstvarivanje prava nadzora nadležnog organa se obavlja dostavljanjem svih zapisnika sa sednica Saveta nadležnom organu i redovnim pozivanjem predstavnika nadležnog organa na prisustvo na sednicama Saveta.\nSavet može urediti svoj rad Poslovnikom o radu, po potrebi.\nZapisničar Saveta je pravni konsultant iz OFPS.\nZapisničar prisustvuje sednicama Saveta, bez prava glasa i bez statusa člana Saveta, s tim da može biti biran za člana Saveta.\nKoordinator PI može prisustvovati sednicama Saveta, bez prava glasa i bez statusa člana Saveta, s tim da može biti biran za člana Saveta.\nKoordinator PI može na sednicama Saveta davati potrebne informacije u vezi uvida u dokumentaciju, počev od dana primene ovog ugovora.\nDirektor OFPS, ukoliko ne bude izabran za člana Saveta, ima pravo i obavezu da prisustvuje sednicama Saveta bez prava glasa, radi davanja potrebnih informacija članovima Saveta u vezi funkcionisanja naplate jedinstvene naplate, ili da ovlasti drugo lice koje će ga zameniti.\nDirektor PI, ukoliko ne bude izabran za člana Saveta, ima pravo da prisustvuj sednicama Saveta bez prava glasa.\nUgovorne strane se saglašavaju da Savet ima sledeće poslove:\n(1) usaglašava stavove ugovornih strana o sprovođenju ovog Ugovora, u ime ugovornih strana i vrši nadzor nad sprovođenjem ovog ugovora;\n(2) nadzire proces naplate jedinstvene naknade, u ime ugovornih strana;\n(3) nadzire proces raspodele naknada između organizacija;\n(4) usaglašava stavove ugovornih strana o pokretanju sudskih postupaka protiv korisnika koji ne izvršavaju obaveze plaćanja jedinstvene naknade;\n(5) usaglašava stavove ugovornih strana o angažovanju advokatskih kancelarija, agencija i drugih stručnih pravnih i fizičkih lica i nadzire njihov rad;\n(6) usaglašava stavove ugovornih strana u vezi sa PR, marketinškim kampanjama i sličnim aktivnostima koje se vrše u cilju promovisanja obaveze plaćanja jedinstvene naknade;\n(7) u ime ugovornih strana nadzire redovno obaveštavanje Republičke radiodifuzne agencije o emiterima koji ne dostavljaju popis emitovanih predmeta zaštite (košuljice), koji ne plaćaju redovno jedinstvenu naknadu i koji nemaju zaključen ugovor sa OFPS;\n(8) usaglašava stavove ugovornih strana kojim se utvrđuju odnosno odobravaju iznosi fondova iz čl. 19., 20. i 21. ovog ugovora;\n(9) i drugo od značaja za obavljanje delatnosti naplate jedinstvene naknade iz člana 1. ovog ugovora.\nSavet nema ovlašćenja da donosi stavove o pitanjima koja nisu regulisana ovim ugovorom.\nStavovi Saveta moraju biti potvrđeni od strane organa OFPS, kako bi proizvodili efekat prema trećim licima.\nPropust organa OFPS da potvrdi ranije usaglašene stavove ugovornih strana predstavljaju kršenje ovog ugovora, ali nemaju efekat na treća lica.\nSavet može davati preporuke da se izmene odredbe ovog ugovora putem aneksa, u cilju boljeg sprovođenja ovog ugovora.\nOstala prava članova\nČlanovi Saveta imaju pravo na naknadu za svoj rad, čije iznose određuju upravni odbori ugovornih strana za svoje delegacije.\nSvaka ugovorna strana isplaćuje samo članove svoje delegacije.\nInstrument kontrole primene ugovora\nUgovorne strane su saglasne da će PI odrediti svog predstavnika - koordinatora (u daljem tekstu: Koordinator), najkasnije 15 dana pre primene ovog ugovora.\nPrava i obaveze Koordinatora\nKoordinator ima sledeća prava:\n(1) pravo da dobije sva potrebna obaveštenja u pogledu naplate jedinstvene naknade, usmenim i pismenim putem pod uslovom da se ne radi o podacima koji predstavljaju poslovnu tajnu;\n(2) pravo uvida u celokupnu dokumentaciju vezanu za naplatu jedinstvene naknade, s tim da će sva obaveštenja i sva dokumentacija biti omogućena od strane direktora OFPS, ili lica koga on ovlasti;\n(3) pravo na angažman eksternog lica koje mu je potrebno radi analize nalaza koje i pored dodatnih obaveštenja nađe za sporne ili nerazumljive, o trošku PI;\n(4) pravo na samostalno korišćenje kancelarije opremljene uobičajenom informatičkom opremom u prostorijama OFPS, za vreme radnog vremena tokom trajanja ovog ugovora.\nPod eksternim licem se podrazumevaju eksterni revizor, pravni, računovodstveni, odnosno finansijski savetnik, u skladu sa odgovarajućim pozitivnim propisima Republike Srbije.\nKoordinator ima obavezu da sva saznanja i svu dokumentaciju do koje dodje u toku uvida tretira kao poslovnu tajnu.\nPod odavanjem poslovne tajne se ne smatraju aktivnosti u vezi sa ovim članom stav 1. tačka 3, s tim da je Koordinator dužan da obezbedi da eksterno lice iz stava 1. tačka 3. ovog člana potpiše izjavu da će sve podatke koje sazna čuvati kao poslovnu tajnu.\nKoordinator ima obavezu da, po pozivu, prisustvuje internim sastancima koje organizuje direktor OFPS i daje neobavezujuća mišljenja o otvorenim pitanjima naplate jedinstvene naknade.\nSastanak iz prethodnog stava mora biti najavljen najmanje tri radna dana unapred.\nKoordinatora imenuje i smenjuje direktor PI.\nKoordinator može biti i član Saveta iz delegacije PI ili može samo prisustvovati sednicama Saveta.\nKoordinator ima pravo na naknadu za svoj rad, čiji iznos usaglašavaju direktori ugovornih strana.\nTROŠKOVI NAPLATE JEDINSTVENE NAKNADE\nUgovorne strane su saglasne da se po osnovu ovog ugovora ne mogu finansirati troškovi rada organa upravljanja ugovornih strana niti bilo koji drugi posredni i neposredni troškovi sem onih koji su izričito predviđeni ovim ugovorom, odnosno naknadnim aneksima.\nUgovorne strane su saglasne da osnovni izvor prihoda u smislu ovog ugovora jeste onaj koji proističe posredno ili neposredno iz naplate jedinstvene naknade za proizvođače fonograma i interpretatore.\nUgovorne strane su saglasne da se radi funkcionisanja i finansiranja troškova naplate jedinstvene naknade koju vrši OFPS i drugih obaveza predviđenih ovim ugovorom formiraju sledeći fondovi:\n(1) Fond za finansiranje naplate jedinstvene naknade, u daljem tekstu Fond (1), u skladu sa članom 19;\n(2) Fond za finansiranje sudskih taksi i ostalih sudskih troškova, osim advokatskih troškova koji se isplaćuju po uspehu u sporu, a u cilju sudske naplate jedinstvene naknade, u daljem tekstu Fond (2), u skladu sa članom 20;\n(3) Fond za finansiranje zastupnika na terenu, u daljem tekstu Fond (3), u skladu sa članom 21.\nOFPS je dužna da finansira troškove i preduzima sva plaćanja u skladu sa stavovima usvojenim na Savetu, tako da se iznos fondova odnosno troškova ne može menjati bez saglasnosti Saveta.\nSaglasnost Saveta iz prethodnog stava može biti data i naknadno, a do donošenja novog usaglašenog stava Saveta, primenjivaće se shodno prethodni usaglašeni stav.\nIz Fonda (1) se finansiraju službe OFPS koje su angažovane na naplati jedinstvene naknade, koordinator, advokatski paušali, marketinške i PR kampanje i ostali troškovi u vezi sa naplatom jedinstvene naknade.\nIznos Fonda (1) ne može biti manji od 10% niti veći od 20% od ukupno naplaćene jedinstvene naknade na godišnjem nivou.\nIznos Fonda (1) utvrđuju i usaglašavaju ugovorne strane zajednički, kvartalno preko Saveta, kao budžet (u fiksnom iznosu ili procentualno), a na predlog direktora OFPS.\nSavet uzima u obzir objektivne i realne okolnosti i troškove iz prethodnog perioda, kao i angažovani kadar koji je potreban za funkcionisanje naplate jedinstvene naknade od strane OFPS, a u cilju što efikasnijeg sistema naplate jedinstvene naknade i boljeg funkcionisanja, poslovanja i rada.\nIznos Fonda (2) utvrđuju i usaglašavaju ugovorne strane preko Saveta, a na predlog direktora OFPS, koji svoj predlog podnosi nakon konsultacija sa Sektorom za pravne poslove OFPS.\nIznos Fonda (3) i način određivanja naknade za zastupnike na terenu određuje direktor OFPS, i predlaže Savetu, koji ga odobrava ili ne odobrava.\nOsnovni obračunski period za prenos sredstava jeste kalendarski mesec.\nOFPS je dužna da do 15. u mesecu za prethodni mesec dostavi PI preko koordinatora u zatvorenoj pošiljci, kurirom u zatvorenoj pošiljci ili PTT sredstvima (poštom preporučeno) Obračun o naplaćenoj jedinstvenoj naknadi (u daljem tekstu Obračun).\nNeophodni elementi Obračuna su:\n(1) Naznaka o obračunskom mesecu za koji se obračun izdaje;\n(2) Bruto Iznos koji je prikupljen po osnovu jedinstvene naknade, za taj obračunski mesec;\n(3) Bruto iznosi Fonda 1, Fonda 2, i Fonda 3, za taj obračunski mesec;\n(4) Iznos Naknade za interpretatore, za taj obračunski mesec;\n(5) Potpisi ovlašćenog računovođe i direktora OFPS.\nPod bruto iznosom koji je prikupljen po osnovu jedinstvene naknade (stav 1. tačka 2) se podrazumevaju svi prihodi ostvareni po osnovu i u vezi sa jedinstvenom naknadom, to jest prihodi ostvareni u tom obračunskom mesecu:\n(1) od korisnika po osnovu javnog saopštavanja fonograma i na njima zabeleženih interpretacija, kao i od drugih korisnika koji ne plaćaju akontativno; i\n(2) od korisnika - emitera po osnovu akontativnih uplata, kao i od drugih korisnika koji plaćaju akontativno; (u slučaju da je korisnik koji plaća akontativno u pretplati i u slučaju da prestane sa radom, ugovorne strane srazmerno snose eventualne troškove, koji nastanu na zahtev organa koji vodi stečajni ili likvidacioni postupak); i\n(3) po osnovu realizovanih utuženja u vezi sa jedinstvenom naknadom, uključujući i naplaćene sudske troškove i sl. osim troškova advokata ostvarenih uspehom u sudskim postupcima i sl;\n(4) svi drugi vanredni prihodi ostvareni u vezi sa naplatom jedinstvene naknade.\nIznos Naknade za interpretatore za taj obračunski mesec se dobija tako što se bruto iznos koji je prikupljen po osnovu jedinstvene naknade umanji za bruto iznose Fonda 1, Fonda 2 i Fonda 3, i za ukupno fakturisan PDV, a zatim podeli sa 2.\nNa osnovu ispostavljenog Obračuna, PI je dužna da odmah, a najkasnije u roku od 5 dana dostavi OFPS-u fakturu na ime Naknade za interpretatore, na koju se obračunava PDV, i koju je OFPS dužna da plati odmah, a najkasnije do kraja meseca u kome je faktura izdata.\nPI je dužna da u fakturi navede da se radi o udelu interpretatora u jedinstvenoj naknadi u vezi sa dostavljenim Obračunom, a u skladu sa članom 127. Zakona.\nU slučaju da se naknadno utvrdi da je potrebno izmeniti naknadu za interpretatora za promet izvršen u prethodnom periodu, OFPS će uz pisanu saglasnost PI izvršiti odgovarajuće korekcije na teret ili u korist tekućeg obračuna.\nZa svaki dan docnje iz stava 1. ovog člana, OFPS je dužna da plati i zakonsku zateznu kamatu u korist PI, koja se obračunava počev od dana dospeća obaveze do dana konačne isplate.\nKonačni obračun za korisnike koji plaćaju akontativno od strane OFPS se dostavlja PI po završetku konačnog obračuna emiterskih zaduženja za prethodnu godinu, a najkasnije u roku od 30 dana od završetka konačnog obračuna emiterskih zaduženja.\nNakon ispostavljenih bilansa od strane emitera za svaku prethodnu godinu, OFPS će emiterima utvrditi konačni obračun zaduženja za prethodnu godinu i akontativni iznos naknade za tekuću godinu, a emiterima koji nakon utvrđenog konačnog obračuna za prethodnu godinu budu u pretplati, biće kompenzovana potraživanja sa budućim zaduženjima, a na ime jedinstvene naknade, dok će emiterima koji budu dugovali razliku po konačnom obračunu OFPS ispostaviti fakturu u roku od 8 dana po utvrđenoj razlici po konačnom obračunu, i u mesečnim redovnim obračunima i uplatama, a na osnovu ovog ugovora, izvršiti svoje obaveze prema PI za novonastalu razliku prema konačnim obračunima prema emiterima.\nPRENOS PROGRAMSKIH PODATAKA\nOFPS, će, odmah po stupanju na snagu ovog ugovora, dostavljati PI popis emitovanih predmeta zaštite, odnosno programskih podataka (u daljem tekstu: košuljice) i to u roku od 30 dana od dana prijema košuljica od strane emitera.\nOFPS će dostavljati PI autentične (neobrađene) skenirane košuljice snimljene na CD, u obliku koji je OFPS-u dostavljen od strane emitera.\nPod autentičnom košuljicom iz prethodnog stava smatra se košuljica u obliku i sadržini koja je OFPS-u dostavljena od strane korisnika.\nPresek primljenih košuljica će se od strane OFPS vršiti 15. u mesecu za prethodni mesec.\nUgovorne strane mogu posebnim sporazumom regulisati i tehničku obradu košuljica pre njihovog dostavljanja PI.\nOFPS se obavezuje da će zajedničku marketinšku kampanju (TV i radio), kojom se najavljuje primena ovog ugovora i naplata jedinstvene naknade, započeti najkasnije 30 dana pre primene ovog ugovora.\nUgovorne strane su saglasne da troškovi marketinške kampanje (TV i radio), nastali na osnovu ugovora zaključenih između OFPS i emitera pre primene ovog ugovora, padaju na teret OFPS.\nROKOVI IMPLEMENTACIJE OVOG UGOVORA\nOpšte o implementaciji i rokovima postupanja\nUgovorne strane konstatuju da će se odredbe ovog ugovora primenjivati u skladu sa rokovima propisanim ovim ugovorom.\nOvaj ugovor stupa na snagu objavom u "Službenom glasniku Republike Srbije", a primenjuje se od 1. januara 2011. godine, u skladu sa odredbama člana 219. Zakona o autorskom i srodnim pravima.\nUgovorne strane su saglasne da će se Savet formirati konstitutivnom sednicom najkasnije u roku od 30 dana od dana stupanja na snagu ovog ugovora.\nUgovorne strane su saglasne da će koordinator biti upućen u OFPS i dobiti sva potrebna ovlašćenja u roku od 30 dana od primene ovog ugovora.\nRokovi postupanja prema korisnicima sa kojima OFPS ima potpisane ugovore za 2010. godinu\nOFPS je dužan da najkasnije u roku od 30 dana pre primene ovog ugovora obavesti sve korisnike sa kojima ima zaključene ugovore da će, u skladu sa Zakonom i promenjenim okolnostima, biti potpisan novi ugovor ili aneks ugovora, koji će se primenjivati od dana primene ovog ugovora.\nŽalbe i prigovori korisnika\nŽalbe i prigovori korisnika koji budu upućeni jednoj od ugovornih strana biće dostavljeni Savetu, o kojim će Savet dati svoj stav na prvoj sednici.\nKONTROLA PRIMENE UGOVORA I POSLEDICE RASKIDA\nIzveštavanje o finansijskom poslovanju\nUgovorne strane su saglasne da do 28. februara svake godine zajednički angažuju nezavisnu revizorsku kuću, koja će izvršiti reviziju naplate jedinstvene naknade i međusobne saradnje ugovornih strana po ovom ugovoru, za prethodnu godinu.\nKontrolna funkcija Saveta\nSavet kontroliše primenu ovog ugovora.\nUkoliko Savet ne uspe da prevaziđe probleme u primeni ovog ugovora, svaki od kopredsednika delegacija ima pravo da o tome obavesti Upravni odbor svoje organizacije koji će odlučiti o eventualnom raskidu ugovora u smislu člana 35.\nUgovorne strane su saglasne da će sve eventualne sporove pokušati da reše mirnim putem, i da će se u slučaju raskida ovog ugovora obratiti nadležnom državnom organu koji u skladu sa Zakonom ima obavezu da odredi koja organizacija ima pravo da naplaćuje jedinstvenu naknadu.\nVAŽENJE UGOVORA I ZAVRŠNE ODREDBE\nOvaj ugovor se zaključuje na jedanaest godina, računajući od 1. januara 2011. godine, s tim da će se nakon isteka ovih jedanaest godina, ugovor automatski produžiti na još dve godine, ukoliko neka od ugovornih strana ne otkaže produženje, najkasnije 90 dana pre dana isteka važenja ugovora.\nUkoliko neka od ugovornih strana, najkasnije 90 dana pre isteka važenja ugovora, pismenim putem obavesti drugu ugovornu stranu da otkazuje ugovor, ugovorne strane će u tom roku pokušati da pronađu zajedničko rešenje u cilju produženja važenja ugovora na još tri godine.\nU slučaju da ugovorne strane ne pronađu zajedničko rešenje, ugovorne strane će 15 dana pre isteka važenja ugovora, a najkasnije poslednjeg dana važenja ugovora obavestiti nadležni organ o prestanku važenja ugovora.\nUgovorne strane su saglasne da će OFPS, do odluke nadležnog organa o tome koja će organizacija naplaćivati jedinstvenu naknadu po prestanku važenja ovog ugovora, nastaviti da primenjuje odredbe ovog ugovora i izvršava svoje obaveze prema PI.\nSvaka ugovorna strana ima pravo da otkaže ovaj ugovor, uz prethodno dostavljanje pisanog obaveštenja drugoj strani i uz poštovanje otkaznog roka koji iznosi šest meseci, računajući od dana dostavljanja obaveštenja o otkazu Ugovora drugoj strani.\nUkoliko neka od ugovornih strana izgubi dozvolu za obavljanje delatnosti kolektivnog ostvarivanja srodnih prava, u skladu sa Zakonom ili ukoliko prestane da postoji iz drugih razloga, ovaj ugovor prestaje da važi, a obaveze nastale po ovom ugovoru do tog momenta biće regulisane i uređene u skladu sa pozitivnim propisima Republike Srbije.\nUgovorne strane su saglasne da će zajednički snositi troškove objave ovog ugovora u "Službenom glasniku Republike Srbije".\nNa odnose koji nisu regulisani ovim ugovorom primenjivaće se odredbe Zakona o autorskom i srodnim pravima i Zakona o obligacionim odnosima.\nSve izmene ovog ugovora vršiće se aneksima, na način kako je zaključen ovaj ugovor.\nEventualne sporove proistekle iz ovog ugovora strane će pokušati da reše sporazumno, a ukoliko to nije moguće, spor će se rešiti pred Privrednim sudom u Beogradu.\nOFPS se obavezuje da će primenjivati postojeću Tarifu OFPS, do stupanja na snagu jedinstvene tarife OFPS i PI, donete na način predviđen Zakonom o autorskom i srodnim pravima ("Službeni glasnik RS", broj 104/09).\nUgovorne strane su saglasne da OFPS istupa u sudskim postupcima protiv korisnika radi naplate jedinstvene naknade, a u slučaju potrebe, potpis ovlašćenog lica PI na ovom ugovoru ima se smatrati generalnim punomoćjem za vođenje navedenih postupaka.\nOvaj ugovor zaključen je u sedam ravnoglasnih primeraka, po tri za svaku ugovornu stranu i jedan primerak za Zavod za intelektualnu svojinu.\nStrane potpisnice ovog ugovora izjavljuju da su Ugovor pre potpisivanja pročitale, razumele, da je njihova volja verno uneta u tekst Ugovora i da isti u znak saglasnosti volja potpisuju, i parafiraju svaku stranicu.\nOvaj ugovor prihvataju predsednici upravnih odbora ugovornih strana na osnovu mandata i ovlašćenja organa upravljanja ugovornih strana.\nSamostalni članovi Aneksa 1 Ugovora o poslovnoj saradnji\nUgovorne strane su saglasne da će zajednički snositi troškove objave ovog aneksa ugovora u "Službenom glasniku Republike Srbije".\nOvaj aneks ugovora stupa na snagu objavom u "Službenom glasniku Republike Srbije".\nSamostalni članovi Aneksa 2 Ugovora o poslovnoj saradnji u naplati jedinstvene naknade\nSamostalni članovi Aneksa 3 Ugovora o poslovnoj saradnji u naplati jedinstvene naknade\n("Sl. glasnik RS", br. 2/2014)\nSamostalni članovi Aneksa 4 Ugovora o poslovnoj saradnji u naplati jedinstvene naknade\nSamostalni članovi Aneksa 5 Ugovora o poslovnoj saradnji u naplati jedinstvene naknade\n("Sl. glasnik RS", br. 3/2016)\nOvaj aneks ugovora stupa na snagu objavljivanjem u "Službenom glasniku Republike Srbije".\nSamostalni članovi Aneksa 6 Ugovora o poslovnoj saradnji u naplati jedinstvene naknade\nOvaj aneks ugovora stupa na snagu danom objavljivanja u "Službenom glasniku Republike Srbije".\nSamostalni članovi Aneksa 7 Ugovora o poslovnoj saradnji u naplati jedinstvene naknade\n("Sl. glasnik RS", br. 9/2017)\nSamostalni članovi Aneksa 8 Ugovora o poslovnoj saradnji u naplati jedinstvene naknade\n("Sl. glasnik RS", br. 5/2018)\nSamostalni članovi Aneksa 9 Ugovora o poslovnoj saradnji u naplati jedinstvene naknade\n("Sl. glasnik RS", br. 9/2019)\nOvaj aneks 9 Ugovora stupa na snagu objavom u "Službenom glasniku Republike Srbije".\nSamostalni članovi Aneksa 10 Ugovora o poslovnoj saradnji u naplati jedinstvene naknade\n("Sl. glasnik RS", br. 7/2020)\nOvaj aneks 10 Ugovora stupa na snagu objavom u "Službenom glasniku Republike Srbije".\nSamostalni članovi Aneksa 11 Ugovora o poslovnoj saradnji u naplati jedinstvene naknade\n("Sl. glasnik RS", br. 7/2021)\nOvaj aneks 11 ugovora stupa na snagu objavom u "Službenom glasniku Republike Srbije".\nSamostalni članovi Aneksa 12 Ugovora o poslovnoj saradnji u naplati jedinstvene naknade\nUgovorne strane su se sporazumele da produže trajanje Ugovora o poslovnoj saradnji u naplati jedinstvene naknade sa svim pripadajućim Aneksima na određeno vreme, od 1. januara 2022. godine do 31. marta 2022. godine.\nU ovom roku, Ugovorne strane su saglasne da će pregovarati i zaključiti novi Ugovor o naplati jedinstvenih naknada u skladu sa članom 127. st. 5-20. Zakona.\nOvaj aneks 12 ugovora stupa na snagu objavom u "Službenom glasniku Republike Srbije".


Džamal Kašogi — Stranica 3 od 5 — Cenzolovka\n09. dec 2018.\nIzrael je odobrio sajber kompaniji NSO da proda softver za špijunažu Saudijskoj Arabiji, kako bi mogla da hakuje disidente i neprijatelje prestolonaslednika Muhameda bin Salmana, objavio je Vašington post, pozivajući se na dva bivša bezbednosna zvaničnika SAD.\nŠon Pen snima dokumentarni film o ubistvu Kašogija\nHolivudska zvezda, glumac Šon Pen doputovao je u Istanbul gde pripremama snimanje dokumentarnog filma o ubistvu saudijskog novinara Džamala Kašogija.\nSenatori koji su bili na tajnom brifingu s direktorkom Centralne obaveštajne agencije (CIA) Đinom Haspel rekli su da su sigurni da je saudijski princ Mohamed bin Salman naredio ubistvo kolumniste Vašington posta Džamala Kašogija.\nSaudijski disident, blizak ubijenom novinaru Džamalu Kašogiju, tužio je izraelsku softversku kompaniju da je pomogla Rijadu da prati njegovu komunikaciju s Kašogijem, objavio je Njujork tajms.\nVisoki saudijski zvaničnik rekao je da sumnja u izvještaj CIA-e da je princ prijestolonasljednik naredio ubistvo novinara.\nCentralna obaveštajna agencija (CIA) nije zaključila da je saudijski princ Mohamed bin Salman naredio ubistvo novinara Džamala Kašogija, piše portal RSE.


PLAN ATLAS GRUPE: U Podgorici "niče" Novi grad | Analitika - Informativni Portal\nPLAN ATLAS GRUPE: U Podgorici "niče" Novi grad\nAtlas grupa na teritoriji Podgorice planira da realizuje projekat Novi grad, koji, prema preliminarnom konceptu, predviđa da se na prostoru od deset hektara izgradi šoping centar sa brojnim sadržajima, najavio je predsjednik grupacije, Duško Knežević.\nObjavljeno: 24. 12. 2014 - 13:26 Promjenite veličinu teksta: A A A\nOn je u intervjuu agenciji Mina-business kazao da se projekat Novi grad, koji se nalazi na lokaciji staklenika u Golubovcima, planira u saradnji sa gradonačelnikom Podgorice, Slavoljubom Stijepovićem, njegovim timom i lokalnom zajednicom.\n„S tim u vezi smo i pokrenuli inicijativu za izradu planskog dokumenta. Preliminarni koncept predviđa da se na tom prostoru razviju mješovite namjene poput šoping centra sa brojnim sadržajima, rezidencijalnih, sportskih, administrativnih i kulturnih sadržaja, koji će svojom ponudom i veoma dobrom saobraćajnom povezanošću privlačiti ljude iz regiona i koji će ovaj prostor urbanizovati prema najvišim standardima uređenja prostora“, naveo je Knežević.\nPonosni na Atlas capital\nOn je dodao da je trenutno u saradnji sa Stijepovićem i njegovim timom u proceduri i definisanje lokacije na kojoj bi Atlas grupa izgradila novi objekat Univerziteta Mediteran, pored kojeg bi se mogao smjestiti i International Colege koji ta kompanija takođe planira da izgradi u Podgorici.\n„Ti planovi vezani su za našu strategiju razvoja privatnog obrazovanja u Crnoj Gori i regionu, postavljenu između ostalog zahvaljući i veoma dobroj saradnji sa turskim visokoškolskim institucijama i njihovoj potrebi da veliki broj studenata godišnje šalju na studije u inostranstvo“, kazao je Knežević.\nOn je naveo da je Unverzitet Mediteran već akreditovala turska institucija za akreditaciju visokoškolskih ustanova i da će u saradnji sa lokalnom samoupravom Glavnog grada nastojati da od Podgorice napravi regionalni akademski centar.\nKnežević je saopštio da je Atlas grupa gradila Atlas Capital centar u Podgorici u vrlo izazovnim vremenima u kojima su i mnogo manji investicioni projekti u regionu često morali biti zaustavljeni.\n„Ponosni smo da smo u jeku dvije uzastupne recesije uspjeli da realizujemo investiciju od 150 miliona eura i da kroz nju skrenemo pažnju Ujedinjenih Arapskih Emirata (UAE) na naš region. Svjedoci smo koliko je kapital iz ove zemlje sada bitan i za Crnu Goru i Srbiju i drago nam je da smo mogli da doprinesemo razvoju regiona“, kazao je Knežević.\nU Atlas Capital centru, Atlas grupa raspolaže sa oko pet hiljada metara kvadratnih prostora u Atlas Kuli u kojoj se oprema centralno predstavništvo Atlas grupe i gdje je nedavno otvorena luksuzna filijala Atlas banke.\n„Ponosni smo i na činjenicu da smo u Podgorici uspjeli da izgradimo objekat na kojem bi mogli da pozavide mnogi gradovi u svijetu. Uz to, imaćemo priliku i da vidimo neke od velikih svjetskih brendova, prvi put u regionu, što zaista predstavlja veliki uspjeh za promociju našeg grada i Crne Gore“, smatra Knežević.\nPrema njegovim riječima, princip Atlas grupe u poslovanju uvijek je bio partnerstvo koje donosi vrijednost i za projekat i za zajednicu.\n„Dva talasa recesije u svjetskoj ekonomiji smanjila su i broj potencijalnih partnera i njihovu spremnost za investiranje, naročito na tržištima koja se tek razvijaju kao investicione destinacija i svim rizicima koje taj razvoj podrazumjeva“, rekao je Knežević.\nUspješan model privatno-javnog partnerstva\nTo je, kako je naveo, značajno usporilo planiranu razvojnu dinamiku, naročito u projektima sa nekrtninama.\n„Pomoglo nam je i da reorganizujemo poslovanje na način da brže i adekvatnije reaguje na izazove savremene ekonomije. Prepoznajući da samo koordinirani razvoj sa zajedničkim interesima omogućava održivi razvoj, planiramo i da jačamo privatno-javna partnerstva, naročito na nivou lokalne samouprave“, kazao je Knežević.\nOn je dodao da je takav i projekat luksuznog kompleksa u Pržnu, koji će Atlas grupa samostalno finansirati.\n„Veoma smo zadovoljni interesovanjem imajući u vidu da već sada imamo pet kupaca iz Azerbejdžana za najveće apartmane u kompleksu. Imovinsko pravna pitanja, koja su kočila realizaciju u prethodnom periodu, riješena su i trenutno smo u završnoj fazi izrade projektne dokumentacije i očekujemo početak radova najkasnije do proljeća“, dodao je Knežević.\nOn je saopštio da je Atlas grupa, kroz saradnju sa Opštinom Budva i Mjesnom zajednicom Pržno, postigla veoma uspješan model privatno javnog partnerstva kroz koji će Opština i lokalna zajednica, na ime učešća u projektu kroz komunalne doprinose i svoj dio vlasništva na lokaciji, dobiti u novom objektu podzemnu javnu garažu kapaciteta kao i prostor za mjesnu zajednicu, ambulantu i ostale sadržaje od interesa za Opštinu i lokalnu zajednicu.\nKnežević je naveo da je dobra saradnja koju Atlas grupa ima sa Opštinom Budva rezultirala željom gradske uprave za većim učešćem u projektu izgradnje novog Expo centra i taj projekat se planira kao intenzivno privatno-javno partnerstvo.\nU Bolnicu "Meljine" do sada uložili 14 miliona\n„Budva kroz ovaj projekat ima priliku da obnovi sajamske kapacitete u skladu sa strategijom Crne Gore i postane regionalna destinacija za kongresni turizam. Koncept novog Expo centra u Budvi već je tehnološki i projektno definisan i Crna Gora i region ubrzo će dobiti multifunkcionalan i moderan objekat novog sajma uz koji će ići i hotel u drugoj fazi. U toku je razrada detalja, a početak izgradnje je planiran za narednu godinu, najizvjesnije nakon ljetnje turističke sezone“, rekao je Knežević.\nOn je naveo da je kroz investicije i održavanje redovnog funkcionisanja, Atlas grupa do sada uložila 14 miliona u Bolnicu Meljine.\n„Od kada je preuzeta od Atlas grupe, bolnica je pružala kvalitetnih usluga našim građanima i konstantno je radila i radiće na unaprijeđenju medicinskih usluga. U kontekstu skorijih dešavanja u zdravstvu u Crnoj Gori znamo da je to izazov sa kojim znamo koliko se i teško i odgovorno profesialno nositi“, rekao je Knežević.\nOn je podsjetio da je Atlas grupa 2012. godine počela sa podnošenjem inicijativa prema Vladi i Savjetu za privatizaciju i kapitalne projekte za aneksiranje kupoprodajnog ugovora za Meljine, gdje je kompanija ukazala na velike troškove koje pokriva.\n„Ukazali smo i na važnost usvajanja novog planskog dokumenta koji bi omogućio pokretanje investicionog ciklusa u novonastalim okolnostima. Očekujemo da će se ovo pitanje pozitivno razriješiti i da će Vlada pristupiti aneksiranju ugovora“, poručio je Knežević.\nOn je rekao da je bolnički kompleks u Meljinama i dalje u vlasništvu Atlas grupe.\n„Mi smo bez obzira na činjenicu što nas je strateški partner praktično napustio usljed dugog čekanja na usvajanje planske dokumentacije u Opštini Herceg Novi od skoro dvije godine i uprkos započinjanju ekonomske krize, aktivno nastavili promociju i pregovore sa ostalim respektabilnim centrima u oblasti medicine poput Johns Hopkins Medicine iz Vašingtona, sa ciljem da se realizuje projekat Zdravstveno turističkog kompleksa Meljine“, objasnio je Knežević.\nProjekat na Rtu Kobila\nUpravo kroz intezivnu komunikaciju sa potencijalnim partnerima, kako je naveo, došlo se do odgovarajućeg koncepta koji je definisan kroz predlog nove urbanizacije kompleksa Meljine i koji izdvaja bolnicu od hotela i turističkog rizorta u zasebnu cjelinu unutar zahvata kompleksa.\n„Izmjenama i dopunama važećeg planskog dokumenta uvažiće se argumenti lokalne zajednice da prevelika spratnost i gabariti objekata u važećem planskom dokumentu ugrožavaju vizure i vizuelnu dominaciju Manastira Savina“, dodao je Knežević.\nNovi planski dokument, kako je saopštio, uvažava te sugestije i sadrži tehnološki i urbanistički moderan koncept nove bolnice i istraživačkog medicinskog centra.\nVlada je skoro najavljivala izmjenu urbanističkog plana za Rt Kobila, a Atlas grupa je na toj lokaciji najavila jedan od najvećih projekata iz svog portfolia.\nKnežević je naveo da je projekat koji Atlas grupa planira na toj lokaciji, Punto Mimoza, inspirisan izuzetno uspješnim i za razvoj Crne Gore kao jahting destinacije bitnim projektom Porto Montenegro, kao i projektima u razvoju, Porto Novi i Luštica Bay.\n„U saradnji sa našim partnerima iz Azije i sa Bliskog Istoka nalazimo se u finalnoj fazi pripreme novog master plana za Punta Mimoza projekat. Ono što vam u ovom trenutku možemo sa ponosom istaći jeste da se radi o jednom od najboljih koncepata na Mediteranu kada su u pitanju mixed use rezorti“, objasnio je Knežević.\nParalelno sa tim aktivnostima, Atlas grupa je kod resornog Ministarstva pokrenula i inicijativu za izmjene postojećeg urbanističkog plana, što je Vlada u novembru prihvatila i donijela odluku da se za tu zonu donese državni planski dokument.\nGovoreći o aktuelnim promjenama na Univerzitetu Mediteran i u Atlas grupi, Knežević je kazao da je u pitanju privatna kompanija i da svoje kadrovske i poslovne odluke ne mora nikom objašnjavati.\n„Iskustvo od 2007. naučilo nas je da je brzu i efikasnu reakciju na sve brže promjene na tržištima neophodno ugraditi u organizacioni sistem da bi bio održiv. Atlas grupa se sastoji od 30 kompanija koje posluju u vrlo različitim sektorima i pokrivaju internacionalna tržišta i multifukcionalnost, brzina i inovacija neminovno su glavne odrednice takvog sistema“, saopštio je Knežević.\nU tom smislu, kako je dodao, u prethodnom periodu urađeno je dosta u pravcu modernizacije i povećanja operativnosti menadžmenta i sistema.\nNova lica Univerziteta Mediteran\n„Univerzitet Mediteran ojačan je novim imenovanjima. Dekan Pravnog fakulteta je Miško Vuković, Maja Bogojević je na čelu Fakulteta vizuelnih umjetnosti (FVU), Adis Balota dekan je Fakulteta za informacione tehnologije, a Silvana Đurašević novi je dekan Fakultete za turizam u Baru“, rekao je Knežević.\nPotpredsjednik Atlas grupe, Manolina Bašović izvršni je direktor Univerziteta Mediteran, a akademik Nikola Vuković rektor.\n„Za glavnog izvršnog direktora u Atlas banci imenovan je Đorđe Đurđić, koji je već dugo u Atlas grupi i za sobom već ima značajne rezultate na strateškim projektima privatizacionog fonda i razvoja berze. Na čelo Atlas investa postavljen je Vladimir Čvorović. Takođe, na mjesto izvršnog direktora Atlas grupe postavljen je Tomica Knežević, koji je prethodno radio u Nacionalnoj turističkoj organizaciji Crne Gore“, saopštio je Knežević.\nOn je naveo da je pored personalnih promjena formiran i Investicioni komitet koji sačinjavaju obrazovani mladi ljudi sa ciljem da se postigne što veća sinergija svih članica Atlas grupe.\n„Investicioni komitet je formiran radi koordinacije poslovanja članica Atlas grupe na poljima kao sto je marketing, finansije i investicije. Novoformirano tijelo ima konsultantsku funkciju prema vlasnicima i menadžmentu sa isključivim ciljem efikasnijeg poslovanja svih članica Atlas grupe“, rekao je Knežević.\nOn je saopštio da je Atlasmont fond uspješno odradio proces transformacije u skladu sa izmjenama zakona od prije dvije godine.\n„Prvi uspješan test je bio otvoreni fond u kojem smo isplatili nekoliko miliona EUR akcionara koji su tražili isplatu. Što se tiče zatvorenog fonda, situacija će biti ista, s tim što se tu suočavamo sa problemom koji je proizišao iz, po nama, lošeg zakonskog rješenja na koje smo od početka upozoravali“, ocijenio je Knežević.\nOn je dodao da će bez dileme, zahtjev svakog akcionara biti u potpunosti ispoštovan, u skladu sa zakonom i likvidnost stanjem samoga fonda.\nNastaviće da promovišu Crnu Goru\n„Naš interes je da uposlimo nekretnine koje se nalaze u vlasništvu fonda, u interesu svih akcionara, međutim zbog zakonskog rješenja nijesmo bili u mogućnosti da izađemo u susret bilo kojoj ideji koja je imala za cilj njihovu punu valorizaciju“, kazao je Knežević.\nOn je naveo primjer Staklenika za koji su postojala brojna interesovanja i ideje koje su mogle da doprinesu razvoju Zete i otvaranju radnih mjesta, ali nijedna inicijativa nije mogla uroditi uspjehom.\nGovoreći o filantropskom radu, Knežević je naveo da Atlas grupa u pomoganju zajednici nikada nije bila motivisana dobijanjem priznanja za takav čin.\n„Stava smo da je prosperitet moguć jedino ako je podjeljen i zato smo uvijek željeli da pomognemo sugrađnima i da doprinesemo boljoj budućnosti našeg društva. Drago nam je kada vidimo egzaktne rezultate tog cilja poput 180 alumnija Atlas stipendija i izuzetno se radujem novim mladim izvrsnim ljudima koji će im se uskoro pridružiti“, kazao je Knežević.\nOn je saopštio da će Atlas grupa nastaviti kao i do sada da promoviše Crnu Goru i region kroz međunarodne inicijative čiji je član, poput Samita100 Biznis lidera jugoistočne Evrope i Klinton globalne inicijative (CGI).\n„Početkom januara u Briselu, delegacija Samita 100 sastace se komesarom Evropske komisije za transport, Violetom Bulc, a planiran je u narednoj godini susret i sa premijerom Turske. Od naredne godine u okviru Klinton globalne Inicijative održavaće se i CGI Mediteran sa fokusom na region kojem pripada i Crna Gora“, rekao je Knežević.\nOn je kazao da će Atlas grupa nastojati da jača doprinos jačanju obrazovanja i ulaganja u novu generaciju crnogorskih lidera.\n„Oni će nas sa ponosom predstavljati u Evropi i svijetu i graditi međunarodno bitno, povezano i uvaženo konkurentno društvo visokih standarda“, zaključio je Knežević.\nGojković: Čestitam igračima, ovo je njihov...


Uticaj društveno odgovornih kampanja na svest potrošača\nIzvor: Radio Televizija Vojvodine, 24.Nov.2020, 19:30\nKraj godine je vreme kada mnoge kompanije u našoj zemlji pokreću društveno odgovorne kampanje sa ciljem da u danima praznika, porodičnih okupljanja i zajedništva, pridodaju i osećaj brige za zajednicu u kojoj posluju. Odziv javnosti pokazuje da smo kao društvo i dalje osetljivi na teme koje pogađaju grupe ljudi u našem okruženju. A šta takve kampanje govore o onima koji ih sprovode?\nKampanju protiv nasilja u porodici "Siguran dom je bolji dom", IKEA Srbija pokrenula je >> Pročitaj celu vest na sajtu Radio Televizija Vojvodine << kao odgovor na eskalaciju nasilja usled pandemije Kovida-19. Cilj je, kažu, da se podigne svest o tom problemu, pa je sa radom počeo SOS telefon i savetovalište koje može pomoći žrtvama nasilja.\n"Kroz seriju fotografija mi ukazujemo na to da ponekad samo sitnica ukazuje na to da je nekome potrebna pomoć", kaže Aleksandra IKEA Srbija.\nHajde da zajedno zakoračimo u novi početak, jer stvarno želim – pozvali su u kampanji "Extreme intima" da podelimo poruku na društvenim mrežama, jer su za svaku objavu, donirali po 100 dinara za rad porodilišta u Srbiji. Za 14 sati, video je podeljen 32 hiljade puta, čime je prikupljeno 27.100 evra. U kampanju su uključeni dečak Vuk i njegova mama, šaljući poruku da za prihvatanje različitosti moramo imati snage.\n"Tu su da zajedno skrenemo pažnju na bolju i kvalitetniju inkluziju osoba sa invaliditetom, ne samo dece naravno. I tu su da svi zajedno stanemo iza jednog stava da je u redu biti drugačiji", kaže Stefan Ivanović iz Extreme intimo.\nDruštvena odgovornost ne orijentiše se samo ka lokalnoj zajednici, kaže docent na Ekonomskom fakultetu u Subotici, Nemanja Berber. Istraživanje koje je sprovedeno na tom fakultetu tokom 2019., na uzorku od 160 kompanija, pokazalo je da između društveno odgovornih kampanja i sticanja većeg profita – nema direktne veze, ali ima indirektne.\n"Na primer, ukoliko kompanija sprovodi društvenu odgovornost, ali ne samo filantropsku, nego ako je odgovorna prema zaposlenima, investitorima, dobavljačima, klijentima korisnicima tada će se kroz pojačanu reputaciju ili bolje razumevanje brenda doći do veće profitabilnosti", objašnjava Nemanja Berber.\nPotrošači sve više obraćaju pažnju na društveno odgovorne kompanije, tvrdi Berber. One doprinose stvaranju zdravijih odnosa, komunikacije i poslovanja, što sve zajedno doprinosi da postanemo i prihvatljivo tržište za investitore. O tome da menjaju svest društva o važnim temama, izlišno je govoriti, saglasni su sagovornici.


'Zaobilaženje EU na KiM može biti Pirova pobeda SAD'\nIzvor: B92, 26.Jan.2020, 20:44 (ažurirano 02.Apr.2020.)\nSvaki sporazum tzv. Kosova i Srbije je dobrodašo, ali SAD ni same ni kao lider ne mogu dovesti do rešenja, smatra spoljnopolitički ekspert Bodo Veber,\nSpoljnopolitički ekspert, član Saveta za demokratizaciju politike iz Berlina, Bodo Veber, kaže da je generalno svaki sporazum tzv. Kosova i Srbije, poput dogovora o avio liniji, dobrodošao, ali smatra da SAD ni same, niti u "ulozi lidera" ne mogu dovesti do rešavanja odnosa između Beograda i Prištine.\nU razgovoru >> Pročitaj celu vest na sajtu B92 << za Tanjug on ocenjuje da će visoki predstavnik Žosep Borel obezbediti adekvatno EU vođstvo u postizanju konačnog, "sveobuhvatnog i održivog" rešanja.\nVeber takođe navodi da se pre bilo kakve ocene dogovora o avioliniji - koji inače smatra "dobrodošlim" u situaciji kada "godinama gotovo da nema nikakvog napretka u političkom dijalogu" i pod uslovom da je od koristi za svakodnevni život svih građana Kosova i da doprinosi odnosima Srbije i tzv. Kosova - mora videti "šta je tačno dogovoreno" i sačekati njegovu primenu.\n"Ono što za sada znamo jeste da sporazum, odnosno dva sporazuma ( između Srbije i Lufhanse i KFOR/Kosova i Lufthanse) vrlo podsećaju na statusno neutralne bilateralne sporazume dogovarane početkom tehničkog dijaloga, a već smo videli da to ne može biti put ka rešavanju problema statusa između Srbije i Kosova", ocenjuje Veber.\n"Ukoliko zaobiđete EU, visokog predstavnika Borela i ključne članice, kao što je Nemačka, koju i provocirate pregovorima sa Lufthansom i potpisivanjem sporazuma u SAD ambasadi u Berlinu, mali napredak može biti pretvoren u Pirovu pobedu", upozorava Veber.\nBodo Veber ukazuje na činjnicu da je uloga SAD u dijalogu Beograda i Prištine važna kao uloga glavnog partnera EU koji je i do sad podržavao proces.\nSAD, uključujući i ambasadora Grenela, moraju da shvate da Amerika na prvom mestu, a pogotovo samo Amerika, nije put za uspeh na Zapadnom Balkanu. Pokazalo se u prethodnim dekadama da je jedni način za uspeh u regionu šatl diplomatija Vašingtona na osnovu koalicione saradanje sa zemljam člnicama EU, navodi Veber.\nNa pitanje Tanjuga šta očekuje od angažmana novog šefa diplomatije EU Žosepa Borala koji sledeće nedelje dolazi u posetu Prištini i Beogradu, Bodo Veber naglašava da ništa ne može zameniti EU u rešavanju kosovskog pitanja.\nOn podseća da se Zapadni Balkna nalazi u "EU dvorištu" i ponavlja da se rešenje odnosa Srbije i Kosova traži kroz EU vođstvo i perspektivu članstva u EU.\nNiti će Beograd, niti Priština postati 51. država SAD, niti Trampova administracija odnosno izaslanik Grenel to i nude. Potrebno nam je vođstvo EU zasnovano na EU liberalno demokratskim vrednostima i principi naučeni tokom dvedesetih kao što je princip da nema rešenja po eničko-treitorijalnim osnovama, kaže Veber.\nBodo Veber kaže da je ubeđen da je visoki predstavnik Borel osoba koja može da obezbedi takvo vođstvo i popravi veliku štetu, koju je njegova prethodnica, Federika Mogerini, napravila kada je u pitanju kredibilitet EU na Zapadnom Balkanu.


Opis: Ovaj dodatak (ekstenzija) za Google Chrome mogu koristiti samo nastavnici u Srbiji, koji koriste esDnevnik.rs (odeljenjski starešine - razrednici, koordinatori i stručna služba).\nOvaj dodatak omogućava da odeljenjski starešine (razrednici) imaju bolji pregled Ocena svih učenika po predmetima u esDnevnik-u. Računa i ispisuje prosek ocena za svaki predmet i za svakog učenika ponaosob i "predviđa" moguću zaključnu ocenu (minimalnu - odgovara proseku) i pritom ukoliko se na stranici čekira polje "Zaključne ocene" uzima u obzir samo ocenu koja je zaključena. Savetujem vam da uvek uključujete tu opciju na stranici. Takođe računa i ispisuje prosek za učenika koji daje opšti uspeh. Na ovaj način odeljenski starešina (razrednik) ima mogućnost lakšeg praćenja uspeha svojih učenika, pogotovo pred kraj klasifikacionih perioda.\nS obzirom na to da ocena iz Vladanja ulazi u prosek u 6, 7. i 8. razredu, po difoltu dodatak računa da svi učenici imaju peticu iz vladanja, tako da za učenike tih razreda koji nemaju petice iz vladanja - primerno (5), ukupan prosek neće biti sasvim precizan. Možda u nekoj narednoj verziji bude ubačena mogućnost da se podesi ocena iz vladanja za učenika.\nUkoliko neko želi da ovaj dodatak koristi na Android telefonu to može učiniti u Kivi browser-u.\nVerzija 1.1: Dodata opcija da ukoliko kliknete na ime i prezime jednog učenika ostane prikazan samo njegov red (ostali redovi se sakriju), ako ponovo kliknete na ime tog učenika ponovo se prikažu svi učenici. Ovo je korisno ako želite da pošaljete učeniku/roditelju screenshot, videće se nazivi predmeta i neće se vidjeti drugi učenici.\nVerzija 1.2: Ispravljen bag kada neki učenik nije ocenjen iz nekog ili svih predmeta, ili kada deo učenika pohađa veronauku a deo građansko vaspitanje (ili različite veronaouke). Dodata mogućnost da ispisuje koliko ocena učeniku nedostaje (fali) do sledećeg opšteg uspeha.\nVerzija 1.3: Ispravljen bag za moguću grešku pri proračunu broja ocjena koje nedostaju za naredni uspeh. Dodata mogućnost ispisa za učenike sa svim peticama i ispis koliko ocena fali za 5,00.


Sirija: Muslimanska braća preuzela odgovornost za napade\nSirijska Muslimanska braća preuzela su danas odgovornost za jučerašnje eksplozije u Damasku, u kojima je ubijeno 44, a ranjeno 166 ljudi.\n"Jedna od naših pobedničkih sunitskih brigada uspešno je izvela napad na zgradu službe državne bezbednosti u Kfar Susehu, u srcu Damaska, u okviru operacije koju su izvele četiri kamikaze iz redova naših najboljih ljudi", navedeno je na vebsajtu Muslimanske braće.\n"Ovo je početak oslobodjenja Damaska i samo vrh ledenog brega", piše u poruci, preneo je AFP.\nSaopštenje Muslimanske braće u suprotnosti je sa optužbama režima sirijskog predsednika Bašara al-Asada da su bombaški napadi bili delo Al Kaide, kao i opozicionog sirijskog Nacionalnog saveta, koji je tvrdio da je napade organizovao Asadov režim.\nJučerašnji napadi prvi su ove vrste u Damasku od početka antirežimskih protesta, a izvedeni su dan pošto je u Siriju stigao prvi tim posmatrača Arapske lige koji će pratiti sprovodjenje mirovnog plana za okončanje nasilja u ovoj zemlji.


HARADINAJ UPUTIO PROZIVKE EU: Dok EU vrši pritisak na Kosovo neoglašava se na scene u Banjaluci! • HAPPYTV.RS\nHARADINAJ UPUTIO PROZIVKE EU: Dok EU vrši pritisak na Kosovo neoglašava se na scene u Banjaluci!\nPremijer privremenih prištinskih institucija, Ramuš Haradinaj, prozvao je danas EU zbog nereagovanja na, kako tvrdi, nove provokacije Beograda, ovog puta preko „svog satelita” Republike Srpske, gde su tokom obeležavanja Dana Republike Srpske pevane pesme kojima je pozivano na „osvetu i osvajanje Кosova”.\n- Dok Evropska unija koristi sve načine da izvrši pritisak na Кosovo da ukine legitimnu i zakonsku meru uvođenja takse, što koriste sve razvijene zemlje, kao što su Sjedinjene Države, Francuska, Кanada, neoglašava se na scene (u Banjaluci) u kojima se poziva na rat i genocid - naveo je Haradinaj.\nNeuspehom EU smatra to što Brisel ne reaguje na „destabilizujuće akcije Srbije”, koje sada sprovodi preko „svojih satelita koji se zove Republika Srpska”.\nSrbija, tvrdi Haradinaj, aktivno odbija da se integriše i prihvati evropske vrednosti, dok je u Banjaluci juče održan „provokativni marš usmeren na destabilizaciju celog Balkana”.\nTvrdi da je tokom obeležavanja Dana Republike Srpske pevana pesma „Heroji Кosova”, koja, kako kaže, „poziva na osvetu i invaziju Кosova”, a sve to, dodaje, prate pozivi protiv EU.


Otvaranje izložbe ilustracija "Luka Tilinger/ Azbučni red", 21. januar 2022. godine - Srbija\nOtvaranje izložbe ilustracija "Luka Tilinger/ Azbučni red", 21. januar 2022. godine\nOtvaranje izložbe ilustracija "Luka Tilinger/ Azbučni red" održava se u Galeriji Anastas Muzeja primenjene umetnosti u petak, 21. januara u 18.00 časova.\nIzložba Azbučni red predstavlja ilustracije Luke Tilingera za istoimenu kolekciju knjiga za decu u izdanju Službenog glasnika.\nAzbučni red je 2015. godine pokrenuo Goran Petrović, urednik prva tri izdanja, odredivši ga kao novu kolekciju Službenog glasnika posvećenu svetu knjiga.\nTako ovim dečjim romanima nije zajednička samo forma (svi su sačinjeni od po trideset poglavlja za trideset slova azbuke), već su i tematski srodni - okrenuti slovima, opismenjavanju i pismenosti. Edicija Azbučni red do sada je objavila četiri naslova:\n“Čudesni podvizi Azbučka Prvog u trideset slova” Dejana Aleksića (2015), “Avram, Bogdan vodu gaze” Vladislave Vojnović (2016), “Roman bez ormana” Vuleta Žurića(2017)i “Šazbuka” Radeta Tanasijevića (2021).\nI kao što su pisci Azbučnog reda bilidužni da izbegnu zamku međusobnog ponavljanja, koju je kao zahtev postavila zajednička tema, tako i ilustracije Luke Tilingera u svakoj knjizi moraju iznova da opravdaju prostor koji zauzimaju.\nZa ilustracije istrgnute iz knjiga važno je da, lišene konteksta, izgledaju pomalo „izgubljeno“. Izložba Azbučni red sada ponovo okuplja takve lutajuće crteže i učvršćuje ih u jednom novom rasporedu. Oni su oživljeni u galerijskom prostoru većim formatima, širim marginama, kao i svetlucanjima ekrana na kojima su animirani rukom Jelene Milunović. Osokoljeni posebnom pažnjom publike, crteži, na veliku radost autora, ponovo stupaju u Azbučni red.


Nova tehnologija plaćanje usluge javnog prevoza okreće naopako - nakon putovanja - Infobrif\nObjavljeno 29.09.2019. u 16:49 poslednja izmena 29.09.2019. u 16:54\nIako CH-direct kaže da je taj sistem prvi te vrste u svetu, to je prilično sličan koncept beskontaktnom plaćanju javnog transporta koji je ponuđen kao opcija u gradovima poput Londona ili Njujorka, piše „Lonely planet“.\nSkoro 90.000 ljudi počelo je da koristi tu uslugu i očekuje sa da bude u opštoj upotrebi do 2020. godine. CH-direct tvrdi da se putnicima sviđa ideja „spontanog putovanja“, uskakanja u autobus bez potrebe da se otkucaju karte ili pretražuje novčanik u potrazi za sitninom ili platnom karticom dok u saobraćajnom špicu žure da stignu na posao na vreme.\nGradi se najduža biciklistička staza u Srbiji, povezivaće ova dva velika grada


Pomoć porodicama u stanju socijalne potrebe u uslovima uzrokovane koronavirusa - JU "Kantonalni Centar za Socijalni rad" Sarajevoo\nPomoć porodicama u stanju socijalne potrebe u uslovima uzrokovane koronavirusa\nJU "Kantonalni centar za socijalni rad" je od proglašenja stanja nesreće 18.marta 2020.godine, putem nevladinih organizacija i udruženja građana obezbijedila licima i porodicama u stanju socijalne potrebe 1500 paketa. Paketi su sadržavali dezinfekciona sredstva, sredstva za higijenu i prehrambene artikle.\nPutem Save the Children, Centar je obezbijedio za 280 Romskih porodica u stanju socijalne potrebe 560 paketa. Distribucija paketa je u toku, a svaka porodica će dobiti dva paketa od čega je jedan paket hrane, a jedan paket higijenskih i dezinfekcionih sredstava. Za 25 porodica koje imaju bebe obezbjeđene su pelene i sredstva za njegu i higijenu.\nZa 15 Romskih porodica koje žive u ekstremnom siromaštvu već su distribuirani paketi koji sadrže prehrambene artikle.\nNarodna kuhinja Stari grad je prema zahtjevima općinskih službi socijalne zaštite, obezbijedila i distribuirala pakete sa prehrambenim artiklima licima starijim od 65 godina koja su se obraćala općinskim službama socijalne zaštite "zahtjevom za pomoć u hrani".\nCrveni Krst/Križ Kantona Sarajevo intervenirao je po zahtjevima općinskih službi socijalne zaštite i obezbijedio pakete sa prehrambenim artiklima za lica i porodice u stanju socijalne potrebe koje su se za pomoć obraćale službama.\nCrveni Krst/Križ Kantona Sarajevo je uz podršku općinskih štabova civilne zaštite dostavio na adrese prehrambene pakete licima i porodicama u stanju socijalne potrebe .\nNeformalna grupa "Heroji ulice" obezbijedili je prema spiskovima općinskih službi socijalne zaštite distribuirali pomoć u vidu paketa hrane za 200 lica i porodica u stanju socijalne potrebe. Ova grupa je za potrebe online nastave, obezbjedila laptop jednom djetetu bez roditeljskog staranja smještenom u hraniteljsku porodici laptop.\nKulturni centar " Kralj Fahd" u saradnji sa Ambasadom Saudiske Arabije obezbijedio je za 300 lica i porodica u stanju socijalne potrebe pakete hrane. Preuzimanje i distribuciju paketa na adrese lica i porodica, a prema predhodno pripremljenim spisklovima izvršili su radnici Centra uz pomoć članova Neformalne grupe "Heroji ulice". Dostava paketa hrane starijim, bolesnim, polupokretnim i nepokretnim licima izvršena je za dva dana.\nSlužba za hraniteljstvo je putem nevladinih organizacija i udruženja građana obezbijedila i dostavila na adrese pakete sa prehrambenim artiklima za 17-ro djece koja su smještena u hraniteljske porodice.


Rabija Fišić: Gdje god sam išla i šta god da sam radila, porodica je bila uz mene! - Kameleon M&M\nPočetnaSuper Žene\tRabija Fišić: Gdje god sam išla i šta god da sam radila, porodica je bila uz mene! Rabija Fišić: Gdje god sam išla i šta god da sam radila, porodica je bila uz mene!\nPredstavljamo vam Rabiju Fišić, ženu koja kaže da su njeno zanimanje i velika ljubav proizvodnja hrane.\n“Čitav život sam u većoj ili manjoj mjeri naslonjena na poljoprivredu. Formalno sam diplomirani inženjer poljoprivrede, a životno poštovalac prirode i osoba posvećena poljoprivredi, trenutno posebno ovčarstvu“, objašnjava naša SUPER ŽENA.


KENAN HRAPOVIĆ, MINISTAR ZDRAVLJA CRNE GORE: Kadar opšte prakse – Monitor\nKENAN HRAPOVIĆ, MINISTAR ZDRAVLJA CRNE GORE: Kadar opšte prakse\nZdravstveni sistem u Crnoj Gori najgori je u Evropi, dok je čak i od takvog zdravstva gori samo – ministar zdravlja. Tu dijagnozu krajem aprila uspostavio je predstavnik Građanskog pokreta URA Zoran Mikić, podsjetivši da se ministar Kenan Hrapović nalazi na čelu jednog od tri najznačajnija resora države. (Prošle i pretprošle godine crnogorsko zdravstvo bilo je najgore u Evropi prema izvještaju Evropskog zdravstvenog potrošačkog indeksa ).\nMikiću je jedan od povoda da ovako ocijeni Hrapovića bio ministrov nesebičan doprinos praktično gašenju Ljekarske komore, jedinog strukovnog udruženja crnogorskih ljekara. On je zamolio ministra da prepusti Ljekarsku komoru ljekarima ili – ,,sklonite se sa funkcije kojoj vrlo očigledno niste dorasli”.\nTakođe krajem aprila i bivši direktor Fonda za zdravstveno osiguranje Zoran Glomazić pozvao je ministra Hrapovića da podnese ostavku i oslobodi poziciju kojoj “ni na jedan način nije dorastao”. Time bi se, prema Glomazićevim riječima, ,,stvorili uslovi da neko od nekoliko hiljada vrsnih crnogorskih ljekara, profesionalaca, savjesnih, obrazovanih i odgovornih ljudi bude na najznačajnijoj funkciji zdravstvenog sistema, bez obzira na partijsku pripadnost”.\nGlomazić se osvrnuo i na rezultate Hrapovićevog rada dok je bio direktor Fonda zdravstvenog osiguranja, odakle je došao na mjesto ministra zdravlja: ,,U periodu njegovog upravljanja zdravstvenim finansijama potrošene su desetine miliona eura mimo plana (oko 70 miliona), a nestašica ljekova bila veća od one u ratnom periodu”.\nPrema njegovim riječima, sada ministar umjesto planova o unapređenju sistema zdravstvene zaštite sije obećanja “kao da je došao iz udruženja astrologa ili sličnog koje se bavi analizom pojava na drugoj planeti”.\nMinistra Hrapovića prozvali su i iz Ljekarske komore, kojoj su u aprilu po nalogu Ministarstva zdravlja isključeni struja, telefon i internet. Početkom maja predsjednik Ljekarske komore dr Aleksandar Mugoša, čiji je izbor osporilo Ministarstvo zdravlja, pitao je Hrapovića u otvorenom pismu: ,,Da li je za ministra sporna činjenica da će Ljekarska komora konačno moći da radi u skladu sa zakonom i početi da ukazuje na devijantnosti zdravstvenog sistema, na odgovornosti kreatora zdravstvene politike, rukovodilaca zdravstvenih ustanova, ljekara koji neprofesionalno obavljaju dužnost, na sporne ugovore, neracionalno trošenje sredstava, ilegalnu medicinsku praksu”.\nČelnici Ljekarske komore podnijeli su tužbu Upravnom sudu protiv rješenja Ministarstva zdravlja, koje je utvrdilo da su predsjednik Aleksandar Mugoša i njegov zamjenik Jovan Ivović izabrani mimo važećeg statuta.\nI Sindikat doktora medicine optužio je Ministarstvo zdravlja da se protivzakonito miješa u personalna rješenja članova Ljekarske komore. Na saopštenje iz Krapovićevog resora da je neophodno da se po važećem Statutu izaberu dva nedostajuća člana Izvršnog odbora, iz Sindikata su upitali da li ministar Hrapović ,,shvata da je ovo što on govori podsticanje na krivično djelo”.\n,,Izgleda da ministar više radi na odstupnici ka ambasadorskom mjestu nego na zdravstvenom sistemu. Ali, ako mu je suditi po rezultatu sa Ljekarskom komorom, možda je tako i bolje, jer mogao bi cijeli zdravstveni sistem završiti kao Ljekarska komora kad bi se ministar više udubio”, saopštili su iz Sindikata.\nPrije nekolika dana Sindikat je prezentirao javnosti istraživanje koje je pokazalo da je u Crnoj Gori 91 odsto ljekara nezadovoljno platom, a samo njih 12 odsto zadovljno poslom. Iz Hrapovićevog ministarstva niko se nije odazvao pozivu Sinidikata da čuje porazne podatke o ovom i drugim problemima crnogorskog zdravstva.\nHrapović je sedam godina bio na čelu Fonda zdravstva, jedne od najvažnijih institucija u lancu zdravstvenog sistema. Njegovo direktorovanje u prvom četvorogodišnjem mandatu (od 2010-2014) obilježile su ozbiljne sumnje da u sprezi, sa pretežno Kliničkim centrom Crne Gore, kroz tendere Fonda, otvara teren privilegovanim firmama za nabavku opreme i potrošnog materijala. O tome je Monitor pisao više puta.\nTako su dvije privatne farmaceutske kompanije 2014. godine na tender, čiji je naručilac bio Fond, za potrebe javnih zdravstvenih ustanova ponudile moderniju i jeftiniju opremu nego konkurencija. Ipak, nisu prvorangirane, a Upravni sud je poništio tu odluku.\nPrivilegovane su bile i neke firme van Crne Gore, kao beogradska klinika Miloš. Tamo je godinama Fond zdravstva, dok je na njegovom čelu bio Hrapović, slao na stotine pacijenata, iako su i u Crnoj Gori postojale klinike koje na visokom nivou obavljaju iste vrste medicinskih zahvata.\nU privilegovanju se otišlo i dalje. Odlukom o mreži zdravstvenih ustanova obuhvaćene su i dvije firme čiji je stoprocentni osnivač bila supruga direktora Fonda Maida Hrapović. Ona je, tokom druge godine muževljevog mandata, dakle 2012. godine, za samo nekoliko mjeseci osnovala dvije stomatološke ordinacije. Na sajtu jedne objavljeno je da ona ima ugovor sa Fondom za zdravstveno osiguranje. U prevodu – gospođa Hrapović imala je ugovor sa gospodinom Hrapovićem. Ona je tada bila zaposlena u stomatološkoj ordinaciji MUP-a Crne Gore.\nKenan Hrapović je Monitoru izjavio da mu supruga nije privilegovana ,,s obzirom na to da su obje ambulante ispunjavale uslove za pružanje stomatoloških, odnosno ortodonskih usluga, izabrane su za zaključivanje ugovora sa Fondom, u skladu sa zakonom”.\nNedavno su Vijesti objavile da je Hrapović u Ministarstvu zdravlja nezakonito zaposlio svastiku, koja je bila zaposlena u Fondu za zdravstveno osiguranje.\nHrapović je predani kolekcionar raznih funkcija. Počeo je u MUP-gdje je bio inspektor za suzbijanje privrednog kriminaliteta i inspektor finansijske policije. Kasnije postaje rukovodilac Agencije za zaštitu autorskih prava u Centru savremene umjetnosti i pomoćnik sekretara Republičkog sekretarijata za razvoj Vlade Crne Gore. Prije šest godina, dok je bio direktor Fonda zdravstva, u jednom momentu bio je i u Savjetu za privatizaciju, Socijalnom savjetu i Hemomontu. Bio je i izvršni direktor Radio-difuznog centra Crne Gore.\nUpućeni tvrde da mu političku logistiku pruža kum i partijski saborac Vujica Lazović.\nHrapović je rođen u Pljevljima. Ekonomski fakultet završio je u Titogradu, gdje je i doktorirao na temu Uticaj informacione tehnologije na funkcionisanje i razvoj tržišta kapitala u Crnoj Gori. Da li će mu takva disertacija pomoći da izliječi crnogorsko zdravstvo od boljke koju je nedavno uočio premijer Marković konstatujući da se za zdravstvo neracionalno troše ogromna sredstva?\nSLUČAJ IVANA BRAJOVIĆA: Idoli i poltroni\nZORAN PAŽIN, MINISTAR PRAVDE: Zastupnik vlasti


Kina želi razbiti tehnološkog giganta na dijelove - Biznis Info\nKina želi razbiti tehnološkog giganta na dijelove\nInformacija da kineska vlada namjerava da usitni poslovanje kompanije Ant Group Co. izazvala je uznemirenje među investitorima i pad vrijednosti dionica kineskog tehnološkog sektora, tako da je Hang Seng Tech indeks oslabio u ponedjeljak za više od 2,2 posto.\nPeking želi da razbije poslovanje platforme za online plaćanje Alipay, koja pripada Ant Grupi, čiji je vlasnik Džek Ma (Jack Ma), a on je od prošle godine u nemilosti kineskih vlasti i rijetko se pojavljuje u javnosti.\nAlipay ima više od milijardu korisnika, a vlasti nalažu da se ona odvoji od kreditne djelatnosti, saznaje FT.\nKineski regulatori navodno su već naredili Ant Grupi da izdvoji u poseban entitet dvije kreditne jedinice – Huabei, koja je slična tradicionalnoj kreditnoj kartici i Jiebei, koja daje male neobezbijeđene kredite.\nRegulatori traže da i ove dvije kompanije za kreditiranje imaju svoju nezavisnu aplikaciju. Ant Group također će biti u obavezi da preda korisničke podatke na bazi kojih odlučuje o kreditiranju, a novi servis bi djelimično morao biti u državnom vlasništvu, prenosi Biznis.rs\nKako ocjenjuju insajderi, vlada u Pekingu vjeruje da monopolska moć velikih tehnoloških kompanija dolazi iz njihove kontrole podataka i želi to da okonča.\nOvaj potez vlasti vjerovatno će usporiti pozajmljivanje preko servisa Huabei i Jiebei, u okviru jedinice Credit Tech, koja je ostvarila u 2020. godini 39 posto prihoda Ant Group.\nVeličina pomenute jedinice koja je prošle godine izdala jednu desetinu nehipotekarnih potrošačkih kredita u zemlji iznenadila je regulatore, koji su se zabrinuli zbog “predatorskog” kreditiranja i finansiranja rizika.\nAkcije kompanije Alibaba koja je u vlasništvu Ant Group izgubile su u ponedjeljak više od četiri odsto vrijednosti. Istovremeno, akcije Tencenta oslabile su za 2,45 procenata, dok je vrijednost akcija kompanije Meituan pala za 4,47 procenata, prenosi Fortune.\nNajnovija ograničenja su nastavak višemesečnog pritiska na kineske tehnološke akcije nakon što je vlada zabranila profitiranje u kompanijama za podučavanje, zbog čega su investitori takoreći preko noći izgubili 1.000 milijardi dolara.\nPrije toga vlasti su zakočile rast poslovanja kompanije Didi, a zabrinutost ulagača sada je pojačana. Indeks Hang Seng Tech opao je ove godine za 22 posto, prenosi Biznis.rs.


Forum Кreativna Evropa u tri grada - Valjevu, Šapcu i Nišu\nPočetna/BIZNIS/Forum Кreativna Evropa u tri grada – Valjevu, Šapcu i Nišu\nSana Life 24. juna 2020.\tBIZNIS, MANIFESTACIJE, UMETNOST Ostavite komentar\nOvogodišnji šesti po redu Forum baviće se pitanjima kako kultura i umetnost mogu dalje da se razvijaju, koju ulogu i mesto imaju u društvu usled planiranih ali i nepredvidivih promena, poput aktuelne pandemije virusa.\nOsmišljen je da kroz predavanja, radionice i diskusiju podstakne promišljanje mogućih oblika delovanja i vizija razvoja, koje će doprineti da ustanove i organizacije u kulturi budu akteri poželjnih promena i trendova u okruženje u kome deluju.\nPozivamo sve profesionalce u kulturi i umetnosti da se priključe zajedničkom radu i doprinesu programu ovogodišnjeg Foruma, koji će biti održan u skladu sa propisanim merama zdravstvene zaštite.\nZato je ovogodišnji Forum Кreativna Evropa 2020, koji se održava u tri grada – Valjevu, Šapcu i Nišu, osmišljen tako da podstakne diskusiju i promišljanje mogućih oblika delovanja i vizija razvoja koje će doprineti da ustanove i organizacije u kulturi budu akteri poželjnih promena i trendova u okruženju u kojem deluju.\nКroz višednevni program jačanja kapaciteta aktera u kulturi, želimo da podstaknemo ambiciju lokalne sredine i damo doprinos unapređenju ravnomernog kulturnog razvoja u Srbiji. Govorni program Foruma je osmišljen uzimajući u obzir potrebe i teme koje su prepoznate kao važne na lokalnom nivou, dok je program jačanja kapaciteta usmeren ka zajedničkom radu na strateškoj orijentaciji ustanova i organizacija u kulturi kroz radionice i in-house obuke koje vode predstavnici uspešnih priča programa Кreativna Evropa i eksperti u polju kulture.\nPartneri u realizaciji ovogodišnjeg Foruma su Galerija savremene likovne umetnosti Niš, Narodni muzej Valjevo, Narodni muzej Šabac, IКOM Srbija, Кancelarija za saradnju s civilnim društvom – Program Evropa za građane i građanke i EU info mreža.\n11.00 – 11.15 Pozdravni govor,\nEmilija Ćocić Bilić, Galerija savremene likovne umetnosti Niš\nDimitrije Tadić, Desk Кreativna Evropa Srbija\n11.15 – 12.00 Razvoj umetničkih kolekcija i razvoj publike: domaći i međunarodni\nprogrami podrške, Dimitrije Tadić, rukovodilac Deska Кreativna Evropa\n12.15 – 13.30 Mobilnost umetničkih kolekcija i učešće umetnika u njihovom kreiranju\nMilica Todorović, Galerija savremene likovne umetnosti Niš\nVuk Ćuk, vizuelni umetnik\nModerator: Dimitrije Tadić, Desk Кreativna Evropa Srbija\n14.30 – 16.00 Javne konsultacije i predstavljanje ideja za projekte u okviru programa\nSanja Atanasković Opačić, Кancelarija za saradnju s civilnim društvom\nVlade Republike Srbije, Program Evropa za građane i građanke\nOznakeForum galerija kreativnost Niš umetnost\nPrethodni Novi singl i spot vlasotinačko-leskovačkog benda Balkan Revival\nSledeći Fitnes saveti za početnike u teretani\nMoma Jorgačević je Srbin rodom iz vučjanskog sela Žabljane za lekare i medicinsko osoblje u …